Innobideak Prestakuntza: Pertsonak. Pertsona konprometituak erakunde lehiakorretarako. - SPRI\nGrupo SPRI » Innobideak Prestakuntza: Pertsonak. Pertsona konprometituak erakunde lehiakorretarako.\nInnobideak Prestakuntza: Pertsonak. Pertsona konprometituak erakunde lehiakorretarako.\nSPRI. Plaza Bizkaia eraikina. Urkixo zumardia 36, beheko solairua. Bilbo\nPertsonak. Pertsona konprometituak erakunde lehiakorretarako.\nGizarte aurreratu batean, pertsonak dira enpresa lehiakor guztien oinarri nagusi, haien jakintzak, gaitasunak eta trebetasunak elementu bereizgarriak direlako. Erakundeek, haien zuzendaritza taldeek eta erantzukizunak dituzten beste pertsona batzuek bereziki, ingurune baldintza egokiak sorrarazi behar dituzte pertsonen ahalmenak garatu ahal izateko eta proiektu komun baten partaide egiteko. Eusko Jaurlaritzak euskal enpresen berrikuntza estrategia indartu nahi du, eta, horretarako, SPRIk eta EUSKALITek arlo horretan laguntzak eskaintzeko ekimenak lantzen dituzte. Innobideak Prestakuntza programaren barruan, ezinbestekotzat hartu den modulua diseinatu da, enpresek beren erakundeko pertsonen kudeaketa aurreratu bat egiteko prozesua nola hurbiltzen duten hausnartzeko.\nJardunaldi honetan, pertsonen kudeaketa aktibo eta sistematiko bat burutzeko, enpresaren proiektuan konpromisoa lortzeko eta lidergoaren gaitasuna garatzeko hausnarketa egiteko ideiak emango dira.\n• Pertsonetan oinarritutako kudeaketa: ikuspegi osoa eta sistematikoa.\n• Entzutea: etorkizuneko erakundeen trebetasuna.\n• Pertsona konprometituak erakunde osasungarrietan.\nOPE Consultores enpresako bazkidea da, eta bere xedea da pertsonei eta haien erakundeei zerbitzu ematea, zintzotasunez, eta egiteko modu berriak sortzea, pasioa eta poztasuna lagun izanez beti. Erakundeei lagundu nahi die pertsonek duten talentu osoa ahalik eta gehien baliatzen, elkarrenganako konfiantzan oinarritutako trukearen bidez.


i-partNER: «AMPOko kasuan, aldaketa instituzionala zerbait izatekotan, aldaketa kulturala izan da eta hori ezinbestean arrakasta izateko, era inkulturizatuan gertatu da»\n«AMPOko kasuan, aldaketa instituzionala zerbait izatekotan, aldaketa kulturala izan da eta hori ezinbestean arrakasta izateko, era inkulturizatuan gertatu da»\n«Abian jarri orduko, AMPOko gestio eredua aldaketa sustatzea bideratuta zegoen. Hasieratik, bizitzen ari ziren krisi ekonomikoak astinduta eta barne krisi instituzionala eraginda, Kontseilu Errektorearen gidaritzapean, aldaketaren beharra eta premia antzeman zuten. Aldaketa estrategia era esplizituan planteatu eta erakundeko kideek era konszientean onartu zuten. Egoera ekonomikoari aurre egiteko eta barneko egoerari aurre egiteko, aldaketa irtenbide bakarra zela ohartuz, eskuartean hartuz zuten erantzukizuna eta protagonismoa. Aldaketa emaitza ekonomiko positiboak lortzera zuzenduta zegoen eta kooperatibak zuen baliabidetan zuen oinarria. Baliabide hauek batez ere pertsonak ziren, eraldaketarekin konprometitutako pertsonak.\n»Kooperatiban gertatutako aldaketak zazpi aldagai hartzen ditu kontutan: lidergoa eta zuzendaritza estiloa; lan prozesuak; lan edukina; egitura organizatiboa; langileen partehartzea; kultura eta pertsonen kudeaketa.\n»• Lidergoa eta zuzendaritza estiloa\n»Gestio eredu berriarekin batera, AMPOko zuzendaritza estiloan aldaketa sakonak gertatu dira. Estilo berri honekin kooperatibako kide guztien arteko harremanak sendotu nahi izan da, komunikazio hurbilagoa eta gardenagoa izan dadin. Horretarako, urtero bi Asanblada Arrunta egiten dira; horrez gain, hileroko jarraipen bilera eta asteroko planifi kazio bilera egiten dira. Langileek informazio zehatza jasotzen dute urtean zehar era ulergarrian. Uneoro kooperatibaren egoeraren berri dute. Horrela kooperatibaren norabidearen ezagutza zehatza dute, besteak beste eskaeren garapena, bezeroen jokabidea, lortutako mozkinak, lehiakideen iharduna, eta beste hainbat informazio ezagutzen dutelako.\n»Ereduak langileen (bazkide zein ez bazkide) sinesgarritasuna irabazi du. Hau lortzeko ordainketa sistema berria eragin handia izan du, sistema ekitatiboa eta kooperatiba izaerarekin bat datorrena, ezartzea lortu izan duena. Horrez gain, 2008. urteko krisiari ez zaio aurre egin aldi baterako langile kontratatuak kaleratuz, maiz gertatzen den bezala, langile guztien soldatak murriztuz baizik. Horrek garbi uzten du lortutako langileen arteko elkartasun maila.\n»Lidergo eraldatzailea eta partekatua izan da aldaketa prozesua abiarazi duena. Zuzendarien jarrera hurbilak langilearekiko, bisioa era garden eta eraginkorrean komunikatzea eta enpresako kideak bat etortzea egitasmo partekatuarekin ezinbestekoak izan dira. Horrela, aldaketarako prestutasuna areagotu da langilegoaren artean.\n»• Lan prozesuak\n»Bezero Lerroen Taldeak (BLT) inplantatzearekin bat lanaren antolaketan aldaketa sakonak gertatu ziren. Talde hauek erakundearen bizkarrezur berria dira. Bezeroei zerbitzu hobe bat ematea lortu da langileen parte hartzeari esker. Bezeroa kontutan hartuta eta lehentasuna emanez egiten da lana, erakundea bere esanetara bideratuz. Berringeniaritzaren sarrerarekin lan prozesuak berritu dira, hobekuntzatik haratago joanez.\n»Era honetako planteamenduak aldaketa sakonak suposatzen ditu: eginbeharrak, ekintzak eta lan solteak gestionatzetik prozesu konplexuak bere osotasunean gestionatzea. Aldaketa sustatzea lana berrantolatzea suposatzen du eta horretarako prozesu guztiak berdefi nitu eta berrantolatzea eskatzen du.\n»• Lan edukina\n»Langileek, asteroko planifi kazio bileran hartutako konpromisoak onartu ondoren, era autonomoak antolatzen dute bere lana beti ere beste langile eta taldeekin koordinatuz. Autokudeaketa printzipioa jarraituz egiten da lana. Ez da fi txatzen eta hau anekdotikoa izan badaiteke ere langileen konpromisoaren eta erantzukizunaren adierazlea da.\n»Erabiltzen diren kontrol mekanismoetan aldaketa nabarmenak eman dira. Kontrol tradizionala, gatazka iturria erakunde barnean maiz, desagertu egin da eta bere ordez langileen arteko koordinazio eraginkorra ipini da abian. Era honetan erakunde barneko hainbat bitartekari lanak (enkargatuak, adibidez) desagertu egin dira eguneroko ihardunean. Bestalde, lanaldi baterako kontratatutako langileak, sei hilabete ihardun ondoren, bere taldeko lankideek ebaluatzen dituzte eta emaitzen arabera jarraitzeko aukera dute edo ez.\n»Lan edukinari dagokionez, era nabarmenean aberastu dela esan daiteke. Autonomia maila, erabakiak hartzeko aukerak eta edukinari dagokionez asko aberastu dira lanpostuak. Horrekin batera, eskakizunak ere asko gehitu dira. Horrekin batera esan daiteke lan taldeen presioa ere asko gehitu dela.\n»Era berean, espezialisten papera gutxitu egin da erakundean. Horrela, erakundea ez dago pertsona jakin batzuen menpe ez egotea lortu da; espezialisten boterea gutxitzea lortu da eta horrela ezin dute bere jakinduria erabili beraien mesedetarako helburu orokorren aurka. Hori lortzeko pertsona anitz arduratzea klabeak izan daitezken eginkizunetan ziurtatzea ezinbestekoa da. Horren adibide garbia bezeroekiko harremana eta kudeaketa dira.\n»• Erakundearen egitura\n»Gestio eredu berriaren ondorioz, tarteko eginkizunak eta ondorioz tarteko lanpostuak desagertzen direnez, erakunde zapalagoa sortzen dela errez ikus daiteke. Horrela, erakunde arinago eta azkarrago bat lortzen da, arazoak konpondu eta erantzunak ematerakoan, harremanak zuzenagoak direlako. Hierarkia gainditu eta erakunde lauagoa lortzen da.\n»Aldaketa hauek erakundearen mailaketa gutxitu eta unitate autonomoak sortzea dakar, Horrez gain, erakundea deszentralizatu egiten da eta lana prozesuetan antolatu eta diseinatzen dira berringeniaritzaren arabera.\n»• Langileen parte hartzea\n»Gestio eredu berrian langileen parte hartzea sendoa eta zabala izan da. AMPOko langileak izan ziren, erabateko gehiengoarekin, aldaketa prozesua hastea erabaki dutenak eta beraiek dira, parte hartze aktiboaren bidez, prozesuaren protagonistak. Beraien parte hartzerik gabe, ereduak ez zuen jarraipenik izango, beraz erakundearen erronka da parte hartzea mantentzea eta areagotzea esparru guztietara. Taldeak dira eredu berria inplantatzeko era naturala.\n»• Pertsonen kudeaketa\n»Pertsonen kudeaketaren helburua inplikazioa eta parte hartzea areagotzea da. Horretarako, langileen formazioa indartu egin da konpetentzia eta trebetasunak eskuratu ditzaten. Langile polibalenteagoak lortu nahi dira betebehar desberdinak eta funtzio anitzak bete ditzaten. Horien artean, premiazkoena lidergoa eskuratzea taldeak gidatzeko gaitasuna litzateke. Bide honetan formazioa gero eta garrantzi gehiago hartzen doa.\n»• Kultura organizatiboa\n»Aldaketa instituzionalak kultura berri bat sortzeko bidea ireki du. Ez da posible ereduak aurrera egitea kultura aldaketarik ez badago, hau da pertsona eta taldeen balore, sentimendu eta jarrera berri eta egoki batzuk garatu gabe. Horretarako era jarraian, denbora zehar eta era koherente batetan lana egin behar da. Gaur egun, AMPOn aldaketa kulturala sendotzen eta pertsonen jokabideak eta errutinak aldatzen ari direla antzematen da. Kooperatibarekin identifi kazioa eta bezeroarekiko orientazioa zabaltzen eta sakontzen ari dira.\n»Hala ere, jokabide eta jarrera hauek zuzenki lotuta daude kooperatibak bizi duen egoera ekonomikoarekin. Horrela izanik, egoera ekonomikoa hobetzen denean, jokabideak eta jarrerak malgutu egiten dira, egoera txarrera egiten duenean berriz, konpromisoa eta inplikazioa gehitu egiten dira. Dena dela, langileen identifi kazioa eta konfi antza eredu berriarekiko oso zabala da.»\nRafael Altuna Erle (Mondragon Unib. (MU). Enpresagintza Fak. MIK), «Inkulturizazioa, lidergo eraldatzailea eta berringeniaritza aldaketa instituzionaletan. AMPO kasua», Azkoaga. Cuadernos de Ciencias Sociales y Económicas, 15 Zbk., 2012, 25-28 orr.\nen 1/17/2014 04:59:00 a. m.\n«ner group es, empezando por arriba, ética, transp...\n«¿Otra educación es posible?»\n«Si una organización, una empresa, tiene un proyec...\nJavier Salcedo Eguía: «Creo que las dos cosas más ...\nJavier Salcedo Eguía: «Eredu berri honek egin ditu...\nner group: toda una historia por escribir con soli...\n«AMPOko kasuan, aldaketa instituzionala zerbait iz...\nConocimiento del tiempo (Continua sensación de sie...\nPerspectiva social, perspectiva de futuro, etorkiz...\n«Icaza, cambio cultural ner (Nuevo Estilo de Relac...\n«Lancor e Icaza: la apuesta por los valores y las ...


Skapa | Gaitzerdi 25 urte oholtza gainean\nLehen atalean, ondokoak nabarmendu ditugu: Gaitzerdi antzerki taldeak 25 urte bete ditu eta ospatzeko titiritero izaera berreskuratu du.Ondoren zinema estreinaldiei begira jarri gara. Asteburuko proposamenei dagokienez hauxe gure eskaintza; Donostiako Giza Eskubideen XII. Zinemaldia hastear da, Hondakindegia poesia emanaldi ez musikatua, haurrentzako Egun berri bat lana eta Laboren omenez egindako 7 aldiz elur lana antzerkiari lotutako gure proposamenak Informatikazaleak ere izango ditugu kontuan. Asteburuan ordenagailuari begirik kendu gabe arituko direlako Gipuzkoa Encounterraren. Giro ona Mutrikuko Berdel egunean eta Arrietako nekazal eta artisautza azokan topatuko duzue eta Kalaka eta Zea Mays taldeen musika ere topatuko duzue gaurko saioan.\nArrietako nekazal azokan giro ona eta produktu hobeak\nArrietako Lekukoartu nekazal elkarteak bultzatuta eta Arrietako Udalaren laguntzarekin, hilabetero-hilabetero lehenengo igandean, Nekazal eta Artisautza Azoka bisitatu ahal izango dugu Bizkaiko herrian. Hilabete honetan, orturako landareak, landare usaindunak, landareen apaingarriak, oliba olioa, hazi karamelatuak, xaboiak, ogia, pastelak eta pasta erosi ahal izango dugu. Eta bertoko produktoreek ortuariak, esnekiak, mermeladak, txakolina, narru lanak eta bitxiak erakutsiko dituzte. Umeek txorien kantak entzuteko eta ezagutzeko ibilaldi txikian parte hartzeko aukera izango dute.\nTitiritero espiritua omendu du Gaitzerdik bere 25. urteurrenean\nGaitzerdi antzerki taldeak 25 urte bete ditu. Urteotan asko aldatu da taldea baina sorreratik helburu argia izan du, ikusleekin harreman berezia eta intimoa sortzea. 25.urteurrena ospatzeko beharrezko gauza guztiak kamioi batean sartu eta hau Bilboko Areatzan aparkatu dute. "Truck Theatre" izeneko kamioiaren barruan era guztietako lanak ikusteko aukera izan dute ikusleek. Antzerkiaren nazioarteko egunean Gaitzerdi taldekoekin izan ginan.\nItziar Nogeras: "Donostia 2016 proiektua aurrera ateratzeko desiorik zintzoena dut"\nItziar Nogerasek Donostia 2016ko zuzendari nagusi kargua uzteko arrazoiak zein izan diren azaldu du gaur egindako agerraldi batean. Proiektua aurrera ateratzea desio du, eta bere dimisioak gauzak hobetzen laguntzeko balio izatea espero du.


Merkatuen etorkizuna bermatzeko helburuarekin Gipuzkoako Azoken Sarea sortu da - Revista Sustrai Aldizkaria.\n2021/01/28 | Albisteak\nGipuzkoako Foru Aldundiak, Eusko Jaurlaritzarekin, Landa Garapen Elkarteekin eta Elika Fundazioarekin elkarlanean Gipuzkoako herrietako azokak aztertu, indartu eta hauen etorkizuna bermatzeko helburuarekin Gipuzkoako Azoken Sarea egitasmoa jarri du martxan. Prozesu honen bitartez, azoka bakoitzaren etorkizunerako erronkak eta ekintza plana adostuko dira; eta guztien artean Gipuzkoa osorako ikuspegi orokor bat landuko da.\nProiektu hau gauzatzeko hiru enpresa aholkulari kontratatu dira, Elhuyar, Eurogap eta Ikertalde. Ekimenaren hasiera honetan 16 udalerrik hartuko dute parte: Azkoiti, Azpeitia, Arrasate, Beasain Bergara, Donostia, Deba, Eibar, Errenteria, Hondarribia, Legazpi, Oñati, Ordizia, Tolosa, Zarautz eta Zumarraga. Aurrera begira, helburua da egitasmoa Gipuzkoa osora eta baita Euskadi osora ere zabaltzea.\nEusko Jaurlaritzak, Gipuzkoako Foru Aldundiak eta Bizkaia eta Arabako Foru Aldundiek, bitarteko eragileekin batera (Landa Garapeneko Elkarteak eta Elika Fundazioa) urteak daramatzate hurbileko nekazaritza eta merkaturatze-zirkuitu laburren alde lanean, bide berriak aztertuz ekoizleek etekin ekonomiko handiagoa izan dezaten eta egitasmo hau, bide berean, azokei bultzada bat emateko sortu da.\nBittor Oroz Eusko Jaurlaritzako Nekazaritza, Arrantza eta Elikagaien Politikako sailburuordeak nabarmendu du “une egokia dela ekimena martxan jartzeko, Europatik ekoizleen alde datorren joera dela eta”. “Europako Batzordeak, Europako Itun Berdearen esparruan, onartu berri duen Baserritik Mahaira Estrategiak elikagaien segurtasuna eta dieta osasuntsuak eskuratzea babestuko duen elikadura-sistema jasangarrirako trantsizioa defendatzen baitu”. Orozek gaineratu du “estrategia hori Euskadiko gobernu-planean txertatuta dagoela, eta elikagaien ekoizpen jasangarriagoa, osasungarriagoa eta seguruagoa bultzatuko duela, elikadurarekin gero eta sentikorragoak eta zorrotzagoak diren herritarren eskakizunei erantzungo diena, eta gure produktuekiko eta sektorearekiko hurbiltasuna eta konfiantza baloratuko dituena”.\n"Horretarako, ezinbestekoa da eragile guztien arteko elkarlana, publikoak zein sektorialak, eta gaur aurkezten dugun Sare hau Euskadi osora zabaltzea da asmoa, Euskal Azoken Sarea eratuz", azpimarratu du Oroz sailburuordeak.\nXabier Arruti, Gipuzkoako Foru Aldundiko Nekazaritzako eta Lurralde Orekako zuzendariak nabarmendu du “Gipuzkoa aitzindaria” izango dela egitasmo honetan, “lurraldeko azoka kopurua eta hauek gizartean, ekoizleentzat zein erosleentzat”, duten garrantzia dela eta. “Gipuzkoako Foru Aldundian gure produktuei balio erantsi handiagoa emateko lanean ari gara, horiek eraldatuz eta berrituz, eta tokiko produktuen eta hurbileko salmentaren garrantzia nabarmenduz”. Arrutik gaineratu du Gipuzkoako Azoken Sarea egitasmoarekin “bultzada handi bat eman nahi zaiela azokei, hausnarketa bat eginez, eta partaidetza prozesuen bitartez lan-ildo nagusi bat eta ekintza-plan bat sortuaz”.


Ona, txarra eta itsusia - Uribe kosta - Hiruka.eus\nJoxe Rojas 2020-04-22 12:59\nEgunerokoari nolabait eusteko makulu ederra suertatzen ari dira teknologiak: elkartasun sareak antolatzeko baliabide aparta izaten ari dira\nAurrez aurreko elkarreragina debekatuta, animalia sozialak garenez, sare sozialetara jo dugu interakzio bila. Eta horrekin batera, gezurretako mezuen hedapena ere biderkatu egin da\nAurrez aurreko elkarreragina debekatuta daukagula, animalia sozialak garenez, sare sozialetara jo dugu masiboki interakzio bila. Eta sare sozialen erabilerarekin batera, gezurretako mezuen hedapena ere biderkatu egin da. Dinamika sinple bezain gaiztoek elikatzen dute fenomenoa. Batetik, lagun eta senideen mezuak fidagarriagoak iruditzen zaizkigu komunikabideetatik auskalo zer interes ilunen izenean iristen zaizkigunak baino. Bestetik, sare sozialak propio diseinatuta daude gutako bakoitzak jarraitzaile eta oihartzun handienaren bila bultzatzeko, eta horiek askoz errazago lortzen dira mezu deigarriak zabalduz.\nTelelanak salbatu du enpresa askoren jarduna. Interneteko konexioa doako zerbitzu unibertsala balitz bezala hitz egiten ari da egunotan, baina ez, ez da\nEuropa mailako hainbat unibertsitatek eta ikerketa zentrok osatutako partzuergo horren helburua da herritarron harremanak mugikorren bidez behatzeko Europa mailako sistema bat eratzea\nHori guztia gutxi balitz, herritarron behaketa masibo hau ez dute erakunde publikoek zuzenean egingo, enpresa pribatuen bidez baizik. Pentsa: Googlek eta Applek, telefonia munduan lehiakide ez ezik ia-ia areriotzat ere jo daitezkeenak, hitzarmen publikoa egin dute, Pepp-PT Partzuergoak sortutako teknologia Android eta iOS sistema eragileen barruan txertatzeko. Hau da: gure harremanen kontrol eta erregistroa egiteko ez da ezelako aplikaziorik instalatu beharko. Telefonoa pizteaz bat automatikoki gertatuko da. Baina e, lasai egon: ETBko albistegietan erakutsi digute norainoko kontrol zorrotza egiten duten Wuhan hirian mugikorren bidez. Jarraipen aplikazioa nahitaezkoa da han erosketak egin, taxia hartu edo lanera joateko. Mezu lasaigarriekin apaindu digute albistea: “Total, pribatutasuna erabat galdua zuten lehendik ere, orain gutxienez salbu daude, osasunaren aurka babestuta...”.\n“Zer nahiago duzu, pribatutasuna ala osasun publikoa?"


Bernardo Ibarra (Arrate Irratiko zuzendaria): “Hasierako ilusioarekin jarraitzen dugu lanean” - etakitto.eus\nBernardo Ibarra (Arrate Irratiko zuzendaria): “Hasierako ilusioarekin jarraitzen dugu lanean”\nLau hamarkada daramatzate emititzen eta etxe askotako sukaldeetan leku berezia irabazia dute jadanik. Tokiko euskeraren defendatzaile sutsua, arrakastaren gagoak gertutasuna eta apaltasuna direla uste du Bernardo Ibarra Arrate Irratiko zuzendariak. Urte guzti hauetan lan egiteko modua asko aldatu da, baina funtsean berdin jarraitzen dute, entzuleei bizipoza ematen.\n– Poliziaren aginduz irratia itxita egon zen 4 urteak kontuan izan barik, 40 urte eman dituzu Arrate Irratian. Urte eta ordu asko esatari eta zuzendari bezala. Nola gogoratzen duzu zure lehen harremana irrati munduarekin?\nIurretan jaio nintzen. Txikitan Asturiasera joan ginen, urte t`erdi inguru, aitaren lana zela eta. Ondoren Bllbora etorri ginen bizitzera. Bilboko anbientea oso erdalduna zen. 3 emisora zeuden bakarrik onda median. FM ez zegoen. Gurasoen familiak Iurretan eta Durangon bizi ziren eta, bisitan joaten ginenean, bai leku batean zein bestean irratia zeukaten, holako Telefunken ederra, eta bertatik euskal musika, txistua eta euskera entzuten zen. Eurei beti entzuten nien Arrate Irratiaren gainean berba egiten: “Arratek esan dau”, “disko hau entzun dugu Arraten”… Beti Arrate gora eta Arrate behera. Konturatu nintzen eurentzako Arrate familiako gauza bat zela. Gero Bilbon euskara ikasten hasi nintzen. Irratian garai hartan dena erdaraz entzuten zen, irratsaio bakarra zegoen euskaraz, “El evangelio comentado en vascuence”.\n– Nola hasi zen zure harremana Arrate Irratiarekin?\nArrate Irratia grabatuta geditu zitzaidan eta soldadutza egiten nengoela Arratera joatea pentsatu nuen, aldizkari baterako elkarrizketa bat egiteko hango apaizari, Don Pedro Gorostidiri. Gaur egun bezala, garai hartan ere euskara oso inportantea zen niretzat, barrutik betetzen nauen zerbait izan da beti. Don Pedrori elkarrizketa egin nion sasoi hartan irratia itxita zegoen (1959an zabaldu zen eta 1964an itxi). 14 urte egon zen itxita. Don Pedrok bazeukan berriro zabaltzeko asmoa, baina zentzu horretan bakarrik zegoen, laguntzarik gabe. Soldadutza amaitu eta astero Arratera etortzen hasi nintzen. Goizeko 7etan trena Atxurin hartu, Eibarrera etorri eta gero oinez igotzen nintzen. Don Pedroren etxeko ganbaran antzinako diskoak, lehengo kontrolak eta zintak zeuden, hautsez beteta. 1978an zabaldu genuen beste laguntzaile batzurekin batera. Orduan ere zorte txarra izan genuen, 4 hilabete eta gero polizia etorri zen Madriletik bidalita eta irratia prezintatu ziguten. Leku guztietan esaten ziguten “plan de frecuencias” delakoaren zain egon behar ginela. Etorri zen, bai, baina guri ez ziguten eman. Madrilen eta Gasteizen berba onak entzuten genituen beti, baina baiezko argirik ez. Horregatik, 4 urte geroago, 1982an, gure kabuz eta baimen ofizialik gabe zabaltzea erabaki genuen. Prezintoak apurtu eta lanean hasi ginen. Handik 7 urtera baimena etorri zen. Hasieran sakristian jarduten genuen, kriston meritoarekin, den-dena zuzenean egiten zen-eta. 87ra arte egon ginen horrela eta ordutik gaude hemen, elizaren ezkerraldean, antenaren azpian dagoen lokalean.\n– Nola lortzen du horrelako emisora batek hainbeste jenderengana iristea eta horrelako arrakasta izatea?\nNiretzako gustoko lana da, eta hor dago arrakasta. Hasierako ilusioarekin jarraitzen dugu eta oso lantalde ona daukagu. Urteekin ikasi egiten duzu, martxa hartzen duzu eta azkenean normal egiten duzu, baina nik uste dut horrelako medio batean gertutasuna eta apaltasuna oso inportanteak direla. Kasu kurioso bat gertatu zait orain dela gutxi. Markiñan pelotari izandako batek esan zidan Miamin egon zirela eta Markiñako bat ikusi zutela. “Hementxe noa Arrate Irratia entzuten” esan zien gizonak. Gaur egun, badakigu internetekin ez dagoela mugarik. Hala ere, jakina da konpententzia handia dagoela. Komunikabide bezala, Euskadi Irratia oso ona da. Gurea harekin konparatzen oso txikia da. Gu hemen 6 lagun eta udan 7 gara (2 lanaldi erdian). Mejoratzeko beti daude gauzak… baina uste dut asko egiten dugula, nahiz eta oso apalak izan. Horrelako komunikabide bat defizitarioa da, laguntzak daude eta horri esker justu-justu ateratzen duzu. Orain antena margotzen ari gara eta hori sekulako gastua da. Gastuak bazter guztietatik sortzen dira. Arrate oso paraje berezia da, eta horregatik tximistorratz edo pararrayos berezia jarri dugu. Tximistaren formazioa ekiditen duela esan daiteke. Horrek lasaitasun handia ematen digu.\n– Zeuen programazioa era askotako saioek osatzen dute, hala ere musikak berebiziko garrantzia du…\nMusikak pisu handia dauka eta horretaz gain informatiboak, meza, eguraldia, Gora Bihotzak, efemerideak, elkarrizketak, euskerari buruzko saioa, herrietako kronikak, kolaborazioak… Egia esan, era askotako edukiak ditugu. Herrietako berriemaleei euren herrietako euskeran hitz egiteko eskatzen diegu, eta hemen ere langile bakoitzak bere euskera egiten du. Tokian tokiko euskeraren defendatzailea naiz.\n« Oporretan, Eibarrera Kontzertu apartak inguru paregabean (Arrateko jaiak) »


Spezia Calcio - Wikipedia, entziklopedia askea.\nedukiera: 10.336 lagun\nSpezia Calcio Italiako futbol taldea da, Ligurian dagoen La Spezia hirian 1906an sortu zena.\n1906an sortu zen taldea eta 1944an Liga irabaztea lortu zen, 2002 artean onartu ez bazitzaion ere. Bigarren Mundu Gerra garaian jokatu zen eta Iparraldeko Italiako taldeek soilik hartu zuten parte. Speziak Bolognaren aurka jokatu zuen finala bi partidatara eta biak 2-0 irabazi zituen.\n2020an igo zen lehen aldiz Serie A mailara hirugarren gelditu eta play-offak jokatu ondoren.\nLehen maila Nazionala (1): 1944.\nOrriaren azken aldaketa: 31 urria 2021, 17:59.


John Verdonek bere azken nobela aurkeztuko du Bilbon | El Correo\nZurekinJohn Verdonek bere azken nobela aurkeztuko du Bilbon\nJohn Verdonek bere azken nobela aurkeztuko du Bilbon\n'White River Burning' lanaren xehetasunak emango ditu\nELCORREO.COM Lunes, 11 junio 2018, 00:03\nJohn Verdon idazle estatubatuarra Bilboko Azkuna Zentroan izango da bihar bertan, 'White River Burning' izenburuko azken eleberriaren xehetasunak irakurleekin partekatzeko. Saioa arratsaldeko 19.30ean hasiko da, Azkuna Zentrotik jakinarazi dutenez.\nLiteratura topaketa Gutun Zuria jaialdiaren egitarauan sartuta daude. Apirilean izaten den nazioarteko jaialdiaz gain, idazle garaikideekin aurkezpenak eta hitzaldiak antolatzen ditu Azkuna Zentroak urtean zehar, Bilboko Udalak literatura eta letrak bultzatzeko egindako apustuarekin bat eginda.\nJohn Verdon-ek publizitatea utzi zuen 2010ean eta literatura lantzen hasi zen. 'Think of a Number' lehen liburua 'best seller' izan zen mundu osoan, eta Dave Gurney detektibea protagonistatzat duen saga hasi zuen. Protagonistaren bidez, New Yorkeko idazleak ongiaren eta gaizkiaren arteko gatazkaren alde filosofikoen eta soziologikoen berri ematen du.\n«Gogoa kontraesanen eta gatazken multzo bat da. Gezurra esaten dugu, besteak gutaz fida daitezen. Gure benetako izaera ezkutatzen dugu, intimitatearen jazarpenean. Zoriontasuna bilatzeko ditugun moduek aldendu egiten gaituzte hartatik. Okertzen garenean, gogor borrokatzen dugu arrazoi dugula erakusteko», hausnartu du Verdon-ek.\nArrain freskoaren etiketatzea eta trazabilitatea egiaztatzeko kanpaina, Euskadiko 85 saltokitan Gasteizko Zulueta jauregia mahastizaintzaren eta ardogintzaren zentro bihurtzeko lehiaketa abian da


Aberri Eguna 2020: Euskal Herria batera | Enbata\nAccueil / Articles / Comprendre / Focus / Aberri Eguna 2020: Euskal Herria batera\n« Etcheto était contre le collège de Seaska\nAberri Eguna 2020: Autodeterminatzea da klase eta herri gisa askapenaren alde borrokatzea eta antolatzea »\nAberri Eguna 2020: Euskal Herria batera\nPar Enbata | Publié : 13/04/2020\nAurtengo Aberri Eguna ezin denez karrikan ospatu, osasun larrialdi dela eta, Euskal Herria Baterak deialdi bat luzatzen du igande honetan, apirilaren 12an, ekimen berezi batean parte hartzeko. 2020ko Aberri Eguna kari, Euskal Herri osoan eta BATERA ikur kolektibo bat osatzea eta elkarrekin kantuan arizaitea proposatua da. « Baliatu dezagun 2020ko salbuespen egoera hau Aberri Egunari zeregin berri bat emateko: euskal komunitateko kide sentitzen garen guztioi erabakimena, garapen kolektibo eusgarria eta berdinzalea emango ligukeen Euskal Herria aldarrikatzea. ». Xehetasun guziak jarraian.\nAtera euskal ikurrak balkoietara! Klika hemen : www.aberrieguna2020.eus\nEuskal Herria batera: Adierazpena eta Sustatzaileak\nAurtengo Aberri Eguna ezin dugu kalean egin, osasun larrialdia medio. Ezintasun horrek berak, ordea, aukera ematen digu euskal nazioaren eguna Euskal Herri osoan eta BATERA egindako keinu batekin ospatzeko eta, aldi berean, larrialdi honetan bizia galdu dutenak omentzeko, dolua adierazteko eta zaintzan dabiltzanei denon esker ona adierazteko.\nOsasun itxialdiaren zama arintzeko, BATERA irteten ari gara etxeetako balkoietara eta lehioetara, kantuan egiteko eta txalo jotzeko. Elkarrekin aldi berean egindakoak babesa eta indarra ematen digulako. Euskal Herrian BATERA egiten dugunak elikatzen du sendotu nahi ditugun komunitate sentimendua eta herri kontzientzia.\nHorregatik, proposatzen dugu 2020ko Aberri Egunean Euskal Herri osoan eta BATERA ikur kolektibo bat osatzea eta elkarrekin kantuan egitea. Horrela aldarrikatuko dugu euskal herritarren, lurraldeen eta administrazio esparruen jardunentzat jomuga bateratua nahi dugula. Elkarrekin eraikitako egitasmo partekatuak emango diola gure herriari behar duen etorkizuna. Eta, gaur egun, nazio eraikuntzak behar duela oinarrian komunitate bat, guztion bizitza duina eta eskubide oinarrizkoak bermatuko dituena; eta baita pertsonen arteko berdintasuna nahiz elkarrenganako zaintza eta errespetua sustatuko dituena.\nKrisialdi honetan euskal komunitateak bere indarra erakutsi du, berriro ere. Oinarri horren gainean, eta etorkizuneko erronkei begira, lankidetza aldarrikatu nahi dugu erakunde, eragile eta herritarron artean, bakoitzak bere ahotsari uko egin gabe gai izan gaitezen BATERA jarduteko, egoerak hala eskatzen duenean. Eztabaida demokratikoaren gainean eraikitzen den lankidetzak indartuko baitu gure herri izaera, sentimendu eta nortasun desberdinekin osatua. Indar horrek eramango du gure herria erabakimena duten herri libreei dagozkien eskubide politikoen jabe izatera.\nJar dezagun, beraz, EUSKAL HERRIA BATERA ikur bat osatzen, eta bakoitzak bere desioak adieraziz egindako argazkiekin josi dezagun mosaiko digital erraldoi bat, Aberri Egunean sare bidez mundura zabalduko dena.\nEta jar dezagun EUSKAL HERRIA BATERA kantuan, egun eta ordu berean euskal irratien emankizun bereziari jarraituz,, ikurrinez eta Nafarroako banderez apaindutako balkoietan.\nBaliatu dezagun 2020ko salbuespen egoera hau Aberri Egunari zeregin berri bat emateko: euskal komunitateko kide sentitzen garen guztioi erabakimena, garapen kolektibo eusgarria eta berdinzalea emango ligukeen Euskal Herria aldarrikatzea. Zinez sinesten dugulako, eskubide guztien jabe izango den gure nazioa eraikitzean, mundua hobetzen ari garela guri dagokigun partean.\nEUSKAL HERRIA BATERA.\nMAPA BAT, ABERRI EGUN BEREZIAN.\nUne gogorretan azaleratzen da herrien txarrena eta onena. Nazio auzolan handi bat martxan da jada. Arriskuaren lehen lerroan borrokan ari direnez harro. Balkoi, leiho eta pantailetatik jariatzen diren mila eta bat laztan, animo, borroka… bizitza keinuez harro. 2020ko Aberri Egunean den bezala azalduko den herri eredugarri bat. Denon mapa bat osatuko dugu, gu guztion milaka argazkirekin. Elkartasun mezuak helaraziko dizkiegu modu batera edo bestera sufritzen ari direnei milaka euskal herritarren aurpegiekin. Milaka testu txikirekin osatutako mapa bat, Historiarako.\nKartela jaisteko eta mezua idazteko, bai eta zure argazkia igotzeko, klika hemen : www.aberrieguna2020.eus\n« Rendre aveuglant ce processus de paix à ceux qui ne veulent pas le voir »\nMaîtrise du foncier les Corses innovent\nTout sur EHZ 2019\nLégislatives le 10 novembre


Lorak eta ogia – ipuina.eus\nLorak eta ogia\nValverderen moldiztegian, 1910\nLiraina, guztiz liraina, politen artean polita zan, oraindik bederatzi urte bete ez zituan neska maitagarri hura. Maritxo zeritzan, eta zerutik ihes egindako aingerutxo bat zirudien. Esne zuri-zuriz eta larrosa gorrixkaren hostoz egindakoa zan bere arpegi gozoa; eguzkiari kendutako urrezko errainuak ziran ileak; erdi bi egindako gerixa gorri-gorri bat ezpainak; bi txipeleta jolaslari, nahi eta ere behinere geldi ezin eduki zituan begi haiek.\nBixia zan, azkarra zan gure Maritxo. Txipeleta, lore eta txoriak erreginarik nahi izan ezkero, Maritxo panpina, a zer erregina!\nHan zebilen bere baratzan joan eta etorri, gelditu eta ibili, pinpilinpauxa margodun eta eder-eder bat ezin harturik. Pinpilinpauxa bat beste pinpilinpauxa baten atzetik!\nTxotx batetik bestera, landare bat utzi eta bestean gelditu, madaritik sagarrera, sagarretik aranera, puntarik punta, belarrik belar, harontz, honontz, bazebilen beti pinpilinpauxa, haizea bezin arin. Baita ere Maritxo atzetik. Helduko zion, bai, non edo non! Joan zan Maritxo isil-isilik pinpilinpauxa larrosa baten gainean ikusi zuanean, ondoratu zan oraintxe ba… luzatu zuan eskua poliki-poliki… zer esku polita, pinpilinpauxa bat gainean jartzeko!… beste pitin batean egongo balitz, et… et… bai zera! joan zan, Maritxoren behatz artetik ihes eginda. Ene! Hara, hantxen dago, krabelina hori haren gainean. Noan berriz… ixo… ixo… o…\n— Maritxo! — esan zuan orduan, baratza ondotik zihoan, bide nagusitik, hitzots eztitsu batek.\nMaritxo gelditu zan. Urrezko ileak harrotuaz, bihurtu zuan burua atze aldera. Baratza guztia, Maritxoren leporainoko harri-horma batez inguratua zegoan, eta hormaz goitik, hesi apainaren burni ederki landuak zeuden zuzen-zuzen jarrita.\nBi burniren artean, ume baten arpegi argala agiri zan.\n— Zer da? —galdetu zuan Maritxok umea zegoan tokirako bidea ibiliaz.\nUmeak ez zuan erantzun; Maritxo gerturatu zan. Gutxi gorabehera adin berdinekoak ziran bi haurrak. Hesiz beste aldera agertzen zana argala zan; oinutsik zegoan, soineko zahar adabatuz jantzia. Haur harek ez zuala asko jaten errez ezagutzen zan, bere arpegi horixka eta indar gutxiko gorputzean.\n— Nik ez daukat hemen ogirik —esan zion Maritxok—, zoaz nere etxeko atera eta han zer edo zer emango dizute.\n— Ez det ogirik nahi, Maritxo —erantzun zuan ume gaixoak burua makur-makur eginaz.\n— Nola dakizu ni Maritxo naizela?\n— Markes jaunaren alabak zer izen duan, nork ez daki?\n— Eta zuk nola dezu izena?\n— Nik Migeltxo.\n— Baina ogia eskatzera ez zatozela esan didazu.\n— Ez nator eta.\n— Zer nahi dezu, bada?\nMigeltxo isilik zegoan begiak lurrerontz bihurtuta. Bai, Maritxori errez deitu zion, baina orain nahi zuana esatea ez zan hain erreza. Pinpilinpauxa haren atzetik jo batera eta jo bestera zebilela ikusi zuanean, beste ume guztiak bezelakoa zalakoan deitu zion, eta orain, hain gertu ikusita, lotsatu egiten zan. Zer egingo zuan bada ume behartsu, txiro, soineko zahardun harek, Markesaren alabatxo txukun eta politaren aurrean!\n— Ezer nahi dezu ala ez? Esan.\n— Bai. Nola han, txoko hartan bost larrosa gorri-gorri…\n— Ikusi al dituzu?\n— Ez ba, ikusi gabe.\n— Kontxo! Inondik ez zirala ikusten uste nuan eta. ¿Eta zer?\n— Eman e, eman? Ezta, ezta…\n— Ez al dizkidazu emango…?\n— Ezta… ezta…\n— Zer ba? Beste lora asko badauzkazu ba baratza guztia estaliaz.\n— Horrelakorik ez ordea. Larrosa hoiek badute bere zera. Zuretzat ez dira larrosa hoiek; ogia nahi badezu ekarriko dizut, baina larrosa hoiek, bai zera!\n— Zu ere besteak bezelakoa zera, Maritxo, danak bezelakoa. Hemen nabil beti aterik ate eskean; inork ez dit galdetzen zer nahi dedan. Ikusi orduko ogia eman eta atea itxi. Beti ogia! Zer bada, sabela besterik ez al degu behartsuak, ala? Inork ez dit musu bat eman, maitetasun apur bat inork ere ez. Beti ogia eta sabelerako gauzak! Bihotzerako inork ez. Soineko zaharren azpian bihotzik ez al da izaten, ala? Nik badet ba, eta horregatik larrosak eskatu dizkizut. Eta zuk, besteak bezela, larrosak ukatu, ogia eskeini. Ez det nahi, ez, ogirik; sabelerako gauzen gose naiz, baina gehiago bihotzerako gauzen gose. Eskatu beharrean, isil-isilik zu ez zeundenean hartu banitu larrosak, neretzat izango ziran; baina horrelakorik ez dala egin behar erakutsi zidan amak, eta horregatik ez ditut hartu. Orain eskatu, eta ezetz… ogia jateko!\n— Ez dakizu ba, Migeltxo, bihar nere amatxoren eguna dala, eta berari emateko isil-isilik dauzkadala toki artan inork ikusi gabe? Beste guztiek urrezko eta zilarrezko opariaz etxea beteko diotenean, larrosa eder hoiek eramango dizkiot nik, eta beste opari guztiek baino gehiago poztuko dute nere amaren bihotza. Egi-egiazkoa, bihotz-bihotzetik eskeinia izango da eta!\n— Eta ez dakizu ba, bihar nere amatxoren eguna dala, eta bakar-bakarrik dagoala, eta inork ez diola ezer esango eta ezer eramango nik eramaten ez baldin badiot, eta eramateko ezertxo ere ez detala zuk larrosa eder hoiek ematen ez baldin badizkidazu?\n— Non da, ba, zure ama?\nMigeltxori begira apur batean egon ondoren, Maritxo joan zan larrosak zeuden txokora, ebaki zituan bostak txortenetatik, egin zuan sorta bat, haren inguruan jarri zituan lorategiko lora eder-ederrenak pilo haundi eta ikusgarri bat eginaz, eta hari batez lora guztiak lotu eta gero, eman zizkion Migeltxori, esanaz:\n— Tori Migeltxo; zure amari bi musu ematerik ez daukazu zuk. Eman zaiozkazu bada Maritxok eskeintzen dizkizun larrosa eta lora hoek. Nik nere amari, larrosen ordez bi musu bero-bero emango dizkiot bihar.\nHartu zituan Migeltxok lorak, eta pozez lehertzeko zorian bere bideari jarraitu zion esanaz «Ez da beste guztiak bezelakoa, ez. Lorerik ederrena bertan utzi det. Maritxo da eta!».\nEta Maritxok berriz, sorta ikusgarri eta apain hura mutiltxoaren eskuetan urrutitzen ikusi zuanean, esan zuan «Ondo egin det. Umeak ere, gizonak bezela, ez gera ogiz bakarrik asetzen. Umearen bihotzari ere, dagokiona eman egin behar zaio».\n← Aurrekoa Etumetako Joxentura Ameriketan txorrotxaile\nHurrengoa → Txoroa


Urtero antolatzen daben sariketa honetan genero bi saritzen dira: narrazinoa eta olerkia. Eta genero bakotxak maila bi ditu; A mailea, 11 eta 14 urte bitarteko gazteentzat; eta B mailea, 15 eta 18 urte bitartekoentzat. Sariketara euskeraz idatzitako edozein narrazino edo olerki lan aurkeztu daitekez. Lan originalak eta inoiz argitaratu bakoak izan behar dira. Testuek gitxieneko luzerea euki behar dabe: narrazinoetan, A mailan, folio bi, eta B mailan, lau; olerkian, A mailan, 15 lerro izan beharko ditue, eta B mailan, 30 lerro.\nLanak bialtzeko azkenengo eguna abenduaren 16a da. Behar saritu guztiak argitaratu egingo dira, liburu baten.\nAugustin Zubikarai Ondarroan jaio zan 1914an, ehun urte bete barri dira azaroaren 4an. Euskaltzale handia izan zan, arlo askotan jarduna, gizartean zein kulturan. Idazle moduan, sorkuntzan, idatzi asko itxi zituan, antzerkiak, nobelak, ipuinak, olerkia. Horrezaz ganera, hizkuntzako hainbat berba, esamodu eta abar batu zituan, eta etnografiako gaiak be ez gitxi. Ondare itzela guztira.\nHori dala-ta, berak sortu eta zuzendu eban Arranondo aldizkarian ale berezia atondu dabe. Eta Labayru Ikastegiak haren nobela bat berrargitaratuko dau. Bion aurkezpena azaroaren 13an izango da Ondarroan.


Aurkezpenak: 2018 Ekimen PRIMA eta Eranet Waterworks-eko deialdien jardunaldi informatzailea - SPRI\nAurkezpenak: 2018 Ekimen PRIMA eta Eranet Waterworks-eko deialdien jardunaldi informatzailea\nSPRIk eta Basque Enterprise Europe Network Partzuergoak (EEN) jardunaldi informatzaile bat antolatu dute martxoaren 2an, CDTI, ACLIMA eta Euskadiko Elikadura Klusterrarekin lankidetzan. Jardunaldi horren helburua da euskal enpresen parte-hartzea sustatzea PRIMA eta Eranet Waterworks ekimenen 2018ko deialdietan.\nCDTIko hainbat ordezkarik parte hartzen dute jardunaldi horretan, argibideak emateko aipatu deialdietako nobedadeei eta finantzaketa aukerei buruz. Topaketa beraizik zuzentzen zaie enpresa eta enpresa elkarteetan, klusterretan eta, besteak beste, aholkularitzetan zuzendaritza arloko edo I+G+B-ko arlo teknikoko erantzukizunak dituzten kideei eta Zientzia, Teknologia eta Berrikuntzaren Euskal Sareko agenteei.\nJardunaldi horrekin lotutako edukiak:\nEkimen PRIMA: 2018-ko deialdiak\nMaría José Tomás. 2 Sailaren Harremanetarako Puntu Nazionala, CDTI.\nERANET WaterWorks2017: baterako 2018 deialdia\nMaría José Tomás, CDTI.\nEEN-a: HORIZONTE 2020 parte-hartzerako laguntza-zerbitzuak\nArturo Antón. Euskadiko Enterprise Europe Network Partzuergoko koordinatzailea, SPRI Taldea


Ibinagabeitia Proiektua / Xaguxarra-2 (1981)\n- Xaguxarra aldizkaria\n Xaguxarra-2 (1981) \nHurrengo egunean berari tokatzen zitzaion. Farolaren argi baliotsuak iritsi erazten zion argiaz nekez irakur zezakeen papertxoa. "Ez zeizkidak mutil zatarrak gustatzen. Abiso". Gaueko hamaikak eta laurden zituen eta handik piskara etxera joan behar zuen, derrigorrez, bestela giltzen falta ezingo zuen etxean sartu. Aulkitik jaiki eta barandila zurian apoiatuz hondartza begiratu zuen, apur bat areago zegoen itsasoa erreparatu gabe.\nBai, hurrengo egunean tokatzen zitzaiola ari zen pentsatzen. Horretaz eta horren inguruko roilo guztietaz. Ea zer funtzio zeukan joku guzti horrek. Berak behintzat ez zuen batere garbi ikusten. Hondartzako erlojuak atzeratuta zebiltzela konprobatu zuen bezain laster, piskanaka ibiltzen hasi zen, hurrengo egunean bere mezua idazteko leku egokia finkatzearren. Aharrausi pare bat ere bota zituen bota, eta mementu batetan kezka guztiak pilatu bazitzaizkion ere, leku bat erabaki zuen bere buruarekiko. Ez zen oso orijinala baina horretan orijinaltasuna ezer gutxi du inporta. Bai, diskatekaren parean ipiniko zuen ilargi betea tokatzen zuen hurrengo egunean.\nKapritxo bat besterik ez zirudien arren, zazpi hilabete zeramazkiten jolas gisako harekin. Zazpi hilabete eta hamalau mezu. Bera ilargi betean eta bestea ilargi berrian. Ezkerreko bizkarretik zintzilik eta danbaka zeraman makutotik zigarro bat atera zuen, piska bat geroago papertxo zimurtu hura sartu zuela. Nazka izpi bat ere nabaritu zitzaion keinuari. Nazka baino gehiago aspertasuna. Joneri askotan esan zion ajolik gabeko joku batetatik ez zela pasako, baina Jonek beti nanai, "azkenean sarean eroriko haiz; ez zekiat zer nolako sarean baino eroriko haiz". Zigarroa biztu zuenerako, busaren geltokira iristekotan zegoen, eta haren barnean lasai-lasai eserita izango zuen astirik mezuaren hitz konkretuak asmatzeko. Dena dela, zerbait erradikal, erokadaren bat, egiteko gogoa sartu zitzaion. "Bat Aietera faborez".\nHurrengo goiza aurreko mezu guztiak berrikusten pasa zuen. Hasera ez zuen gogoratu ere egin nahi, hain artifiziala suertatu bait zen! "Maite haut baina bihar akaso ez haut maiteko", "hire errealitatea hire fantasia bezain polita izango balitz...", "hoa popatik hartzera baina ez oso urruti, badaezpada ere" eta beste hiruzpalau gehiago zituen paper banan transkribaturik. Bazkalostetik aurrera ideia bat gelditu zitzaion pentsamenduan fijo, eta normala zen legez, bazter ilunen batetara makurtu eta bultzatu nahi izan zuen. "Ez hago burutik sano" behin eta berriro, baina bere buruak ere ez zuen sinetsi. Eta gau hartan tamarindoen itzaletik begiratu zuen Concha, perla galduren bat arkitu nahiean edo. Egun hartakoa oso desberdina zen, arras desberdina, bezperakoarekin gonbaratuta. Duda mogimendu batzuek egin zituen boligrafoarekin, ez bailekien boligrafoa larruan barne sartu ala behingoz paper hartan gero hondartzan idatziko zuena idazten hasi. Azkenean presaka hasi eta erditzalean eutsi zion tintari, eta bukatu bezain laster deabruak hartuko bailuen korrika hasi zen eskileretan behera, azken saltuaz hondarrera erori, jaiki eta aurrean arkitu zuen botilan paper tolestatua sartu ondoren, hondarraren sabelean abandonatu zuen, muturra airean, kristo guztiaren bistan, eta mareak harrapatuko ez zuen toki batetan. Inoiz baino letra handiagoez idatzi zuen idatzi beharrekoa. Presaka eta pentsatu gabe, euliek larrua jotzen duten bezala. Korrika eta korrika berriro ere autobusaren terreno neutralera iritsi arte. Hala ere, hondartzan gelditu zen "hemen dago" eta ondoko gezia inoiz baino gertuago zituen. Aietetik ere ikus zitezkeen.\n"Juan Mari, Josemi nauk, hire eskalatzeko soka behar diat... bai, gero hortik pasako nauk... orduan Bulebarrean geldi gaitezke..., bale, hamabitan... esker mila, gero arte" telefonoak permititzen zuen neurrian burututzat eman nahi izan zuen ekintza; ekintza eta erabakia. Bestalde imajinatzen zuen esku anonimoren batek botila hartu ondoren irakurriko zuela: "gaur gauean, hementxe zintzilikatuko naiz, etorri eta ikusi. Gratis da". Pentsatu zuen hori zela autobusa hartuko zuen azken aldia, eta inoiz baino gustorago pagatu zituen hogei pezeta haiek. Bulebarreko komunetan egin zuen piza, eta piska bat kostatu bazitzaion ere, askoz gehiago kostatu zitzaion, askoz luzeago egin zitzaion egun hartan Conchako Perlaraino egin zuen paseiotxoa beste egunetakoak baino. Erlojuak, zuela egun pare bat bezain atzeratuta zeuden, baina itsasoa begiratu zuen segituan, denboraren grina ez probokatzeko edo.\nIa ez zion ezerki esan bere buruari. Bere izate guztia zapaltzen zuen iluntasun itxi haren pisu leun eta liberadorea, hori zen guztia, bai, ez zegoen besterik. "Surik ba al duzu?" Nola izango zuen bada, baina, noski, emakume hark zer jakin behar zuen. Ez surik, eta ez ezer ehun metro lehenago paper ontzi batetan bota bait zuen poltsikoetan zuen guztia. Beno, guztia ez, "dokumentazioa gorde egingo dut, inork ez daki eta zer gerta daitekeen", eta tipi-tapa aurrera argi distirante eta intermitente haiek zituen letrero hartarantz. Baina ez zuen ezertan ere pentsatu nahi korapiloa egiten ari zen bitartean. Handik aurrera paperaren botila hartu zuen esku anonimo beraren akzioa bakarrik zen inportantea. Bestea soberan zen. Pultsoka jaitsi zen sokatik eta bukatu zenean han gelditu zen zintzilik, korapilo lasaiak permititzen zizkion minutu pare hori estutu nahiean. Eta zorabiatzen, larritzen, mareatzen hasi zen ordurako, "pena da" pentsatu zuen, urrutitik garrasi bat hurbiltzen zitzaiola antzeman zuen eta.


Vitoria-Gasteizko Udalaren web-orria - KZgunea\nInterneterako sarbidea izan eta Internet erabiltzen ikasteko jarritako doako zentroen sarea da KZgunea(Beste leiho batean irekiko da), Eusko Jaurlaritzak Vitoria-Gasteizko Udalarekin lankidetzan jarria, hain zuzen ere.\nArriagako gizarte etxeko Kzgunea\nLakuako gizarte etxeko Kzgunea\nAldabeko gizarte etxeko Kzgunea\nHegoalde gizarte etxeko Kzgunea\nIparralde gizarte etxeko Kzgunea\nPilarreko gizarte etxeko Kzgunea\nIbaiondoko gizarte etxeko KZgunea\nSalburuko gizarte etxeko Kzgunea\nZabalganeko gizarte etxeko Kzgunea\nKzguneetan honako zerbitzuak eskaintzen dira:\nAurrez aurreko formakuntza: Zure zentroan programatutako ikastaroak, zure mailara egokitutako interes teknologikoko gaiei buruzkoak.\nTutoretzak: KZguneako formakuntzan jasotako kontzeptuak edo teknologia berriei buruzko zalantzak argitzeko laguntza.\nUrruneko formakuntza: Hezitzaile baten laguntzaz, urrunetik eta zure erritmoan egiteko programatutako online ikastaroak. Ikastaroen osagarri bezala, ariketa praktikoak eta bideotutoretzak eskuragarri.\nBideokonferentzia bidezko formakuntza: Bideokonferentzia bidezko formakuntza, talde murriztuetan eta lekualdatu beharrik gabe, gure hezitzaileek emana.\nZuzeneko hitzaldiak: Herritar guztientzako zuzeneko hitzaldiak YouTubeko KZguneaTIC kanalaren bidez, IKTei buruzko informazioa emateko.\nUrrutiko aholkularitza: IKT zalantzak edo KZguneko formakuntzaren ondorengo galderak argitzeko telefono bidezko zerbitzua.\nKZguneako beste zerbitzuak:\nIT Txartela ziurtagiriak. Hainbat modulutako azterketak egiteko aukera (Interneta, Ofimatika…)\nBakQ. Elektronikoki identifikatzeko modua da, erraz erabiltzen dena era telematikoan administrazioekin harremanetan jartzeko.\nMetaposta. Eusko Jaurlaritzak eskainitako Interneteko postontzi eta dokumentu-gordailua.


Aintzane Galarzak forma ematen die ideiei oihal eta harien bidez – Irunero\nPosted on 2022(e)ko urtarrilak 10 by Irunero\nOrain dela bi hilabete Aintzane Galarzak bere tailer propioa ireki zuen Uranzu kaleko 21. zenbakian. Galarza Costura izenpean, Aintzanek era askotariko osagarriak sortzen ditu, beti bezeroen eskakizunetara egokituz. Gainera, arropa atontzeko konponketak ere egiten ditu. Galarzak 2022an josketa ikastaroak antolatzen hasteko asmoa duela aurreratu digu.\nNoiz sartu zinen joskintzaren munduan?\nDuela sei urte makillatzaile lanetan ari nintzen, makillaje eta karakterizazioko ikasketak egin bainituen. ETBko telesailen baterako makillatzaile lanetan aritu nintzen. Une horretan, modaren eta joskintzaren gaia deigarria egiten hasi zitzaidan, eta, azkenean, patroigintzako eta modako goi-mailako ziklo batean izena ematea erabaki nuen. Han ikasi ahal izan nuen guztia asko gustatu zitzaidan. Gradua amaitzean praktika batzuk egin nituen eta oihal denda batean hasi nintzen lanean. Horri esker, oihalen mundua sakonago ezagutu ahal izan nuen, barietate asko eta ehun mota ezberdinak baitaude. Nire inguruko jendearentzat konponketa txikiak egiten hasi nintzenez, nire tailer propioa irekitzeko ideia bururatu zitzaidan.\nErraza izan zen zure kabuz tailer bat irekitzeko erabakia hartzea?\nHasieran beldur pixka bat izan nuen, ez bainekien zenbat bezero izango nituen. Honetaz bizitzeko adina bezero ez edukitzeak kezkatzen ninduen. Zorte handia izan nuen nire familiak laguntza handia eman zidalako. Nire tailerra gurasoena da. Horri esker, oraingoz ez dut alokairurik ordaindu behar, eta hori laguntza handia da. Adibidez, nire amak ile-apaindegi bat dauka, eta, haren bidez, bere bezero asko niregana etortzen dira konponketak egin diezazkiedan; beraz, bezero kopuru txiki bat behintzat baneukan ziurtatuta.\nJostea modan dago berriro?\nBai, erabat. Esango nuke duela urte batzuk gizartean, oro har, galdu egin zela josten ikasteko ohitura, gure amonen belaunaldira arte gertatu ez zena. Orain, ordea, jende askori josten ikasteko gogoak piztu zaizkio eta gero eta interes gehiago nabaritzen dut nire lagunen artean.\nBeraz, enkargu asko jasotzen dituzu konponketak egiteko?\nBai horixe. Beti gauza bera gertatzen da. Arropa dendetan erosten dugu, eta arropa ez denez berdin egokitzen gorputz mota guztietara, beti beharrezkoa da konponketaren bat edo beste. Adibidez, jantzien baxua hartzea, estutzea edo zabaltzea dira gehien eskatzen diren konponketak.\nNolakoak izan dira lehen bi hilabeteak denda ireki zenuenetik?\nDenbora gutxi igaro da denda ireki nuenetik, baina, egia esan, oso pozik nago. Oso eskertuta nago auzoan harrera bikaina izan dudalako. Jendea galdetzera gelditzen da edo dendan ikusgai ditudan artikuluak begiratzen ditu kanpotik. Nirekin hitz egiten dutenean, eskaintzen ditudan zerbitzu guztiez galdetzen didate eta asko hurbildu dira konponketak eskatzeko.\nZure produktuen artean, zeintzuk dira gehien saltzen direnak?\nAsko saltzen dira diru-zorroak edo nezeserrak. Koleteroek ere interes handia sortzen dute, oso erraza baita eskumuturrean jartzea eta beti eskura edukitzea ilea lotu nahi duzunerako.\nJendeak eskuz egindako gauzen atzean dagoen lana baloratzen du?\nBatzuek bai eta besteek ez. Josten dakien jendeak badaki zenbat denbora behar den artikulu hauetako bakoitza sortzeko, beraz, ez dira kexatzen. Besteek, ordea, prezioa ikusterakoan garestiegia iruditzen zaie. Ulergarria da arropa, oso merke erostera ohituta gaudenez, konponketa erosketa baino garestiagoa denean jendea larritzea.\nAurtengo Gabonetan Zabaltza plazako azokan parte hartu duzu. Nolakoa izan da esperientzia?\nOso ona. Azokan parte hartzeko aukera eskaini zidatenean, ez nuen bitan pentsatu eta nire proiektua ezagutarazteko aukera bikaina iruditu zitzaidan. Era honetan, auzoko jendeaz gain, Irungo beste hiritarren aurrean nire burua aurkeztu eta zer egiten dudan erakusteko aukera eman dit.\nGainera, zure produktuetako asko opariak egiteko egokiak dira, ezta?\nBai, produktu berriak sortzen ari naiz etengabe. Gainera, artikulu pertsonalizatuak egiten ditut, beraz, jendeak eskaera bereziren bat daukanean, niregana hurbildu daiteke. Adibidez, jendeak beren tablet edo ordenagailu eramangarri propioetara egokitzen diren zorroak eskatzen ditu. Laburbilduz, era askotariko osagarriak sortzeko prest nago. Niretzat oso garrantzitsua da kotoi organikoak erabiltzea eta OEKO TEX ziurtagiria duten oihalak erabiltzea. Zentzu horretan, ahalik eta material gutxien gastatzen saiatzen naiz, baina kalitate handiko materiala izatea gustatzen zait.\nEgun josketa tailer batentzat sare sozialetan presente egotea garrantzitsua da?\nBai. Nik zorte handia dut nire ahizpak diseinu grafikoko ikasketak egin dituelako eta sare sozialen kudeaketarekin asko laguntzen didalako. Oso garrantzitsua eta zaila da. Izan ere, egunero zerbait partekatu behar duzulako jendea zutaz oroitu dadin eta askotan ideak falta zaizkizu.\nNon bilatzen dituzu zure proiektuetarako ideiak?\nInstagram eta Pinterest sare-sozialak asko erabiltzen ditut. Bestetik, kaletik gustuko dudan zerbait ikusten dudanean, gauza bera sortzen saiatzen naiz. Produktuak hobetzeko eta jendearentzako erabilgarriago egiteko ideien bila nabil beti.\n2022. urterako desioren bat?\n2022ko otsailetik aurrera josketa ikastaro txikiak antolatzen hasi nahiko nuke. Nire lokalean ez dut espazio gehiegirik, baina uste dut aldi berean hiru edo lau pertsonari irakasteko aukera izan dezakedala. Jende askok ikastaroak eskatu dizkit jada eta maila desberdinetako ikastaroak eskaintzeko asmoa dut.\nPosted in Beti GazteTagged Aintzane Galarza, beti gazte, Gabonetako azoka, Galarza Costura, irun, irunero, Joskintza, Jostuna


Txantximozorroak prestatzen! -\nPosted on 2018/01/31 by berbaizu\nOraindik ere urtarrila den arren, adi ibili ezean, mozorrorik gabe harrapatuko gaituzte inauteriek. Aurten goiz datozela gutxi bada ere, Deustun gainontzeko herrietan baino astebete lehenago ospatzen baititugu. Asteburu honetan izango ditugu aratusteak, beraz, eta Deustuko Jai Batzordeak otsailaren 2tik 4ra egitarau oparoa prestatu du.\nTxantxikukook igande goizeko desfilean hartuko dugu parte urtero lez, eta zorionez, erne ibili eta aurreko bi asteburuetan lan eta lan ibili gara mozorroa egiten, inauteriek ustekabean eta zer jantzi jakin gabe harrapatu ez gaitzaten. Lehenengo asteburuan soinean eramango dugun jantzia prestatzen eta bigarrenean konplementuak eta karroza egiten ibili gara. Xehetasun handirik ezin dugu eman, Deustun ohitura denez, konpartsa, kuadrila, zein aisialdi taldeen mozorroak sekretuan gordetzen baititugu (edo saiatzen gara, behintzat) desfile egunerarte. Beraz, ondorengo argazkiekin pistaren bat emango dugu agian, baina datorren iganderarte ez duzue jakingo aukeratu dugun gaiarekin asmatu duzuen.\nJakiminez beterik zaudetela badakigunez, desfilean ikusiko dugu elkar, Deustuko kaleetan zehar, gu hortik ibiliko baikara dantzan, abesten eta oihukatzen, eta ahal bada, jasotako saria ospatzen ere, noski!\nIku, iku… Deustutik datorren artista da Txantxiku!\nThis entry was posted in Bazkideak, Berbaizurenak, Berbalaguna, Berriak, Deustua, Euskal Herria, Txantxiku by berbaizu. Bookmark the permalink.


Puzzleak 🥇 Sartu eta gozatu Emulator.online webgunetik\nOharra: mugikorreko bertsioa erreproduzitzeko biratu pantaila\nPuzzleak. Jarraian joko eder hau ulertzeko jakin behar duzun guztia erakutsiko dizugu. Bere esanahi etimologikoa, jatorria, onurak, dauden puzzleak eta azkarrago konpontzeko estrategiak.\nPuzzleak: Nola jolastu urratsez urrats 😀\nA egiteko Puzzle linean doan, nahikoa duzu jarraitu argibide hauek urratsez urrats:\n1 urratsa. Ireki nahiago duzun arakatzailea eta joan jokoaren webgunera Emuladorea.online\n2 urratsa. Webgunean sartu bezain laster, jokoa pantailan bistaratuko da. Bakarrik egin behar duzu hit jokoa eta gehien gustatzen zaizun puzzlea aukeratzen has zaitezke. Gehien gustatzen zaizun irudia hauta dezakezu eta aukeratu ondorenPuzzleak izango dituen pieza kopurua ere hauta dezakezu.\nUrratsera 3. Hemen dituzue zenbait botoi erabilgarri. Ezin "Gehitu edo kendu soinua", Eman botoia"Play"Eta hasi jolasten, ahal duzu"Eten"eta"berrabiarazi"noiznahi.\nUrratsera 4. Lortu pieza guztiak batera aukeratu duzun irudia sortzeko moduan.\nUrratsera 5. Partida osatu ondoren, egin klik "Berriro hasi" beste puzzleak egiteko.\nZer da puzzle bat? 🧩\nUn puzzlea, bat da osatutako pieza desberdin eta askorekin sortutako jokoa, osotasun bat osatzeko lotu behar dena, normalean irudi bat, mapa bat edo argazkiak. Oso jolas zaharra da. Zalantzarik gabe, haur eta helduentzako zaletasun onenetarikoa. Aurrerago, onura psikomotrizitate ugari garatzen laguntzen du.\nBaina puzzlea duela gutxi asmatu dela uste duen orok oker dago. Esan bezala, oso zaharra da. Eta, lehenik, bere asmakizuna beste helburu batekin zegoen.\nPuzzlearen jatorria ☝\nHistorialariek oraindik ezin badute esan puzzlea noiz agertu zen, badaude jatorriari buruzko teoriak.\nOnartuenetako bat kartografo ingelesak, John Spilsburyk asmatu zuen jokoa. Ikasleek geografia ikas dezaten, 1760an Johnek pieza multzo bat sortu zuen munduko leku batzuekin. Elkarrekin, munduko mapa osatu zuten. Egurrezko taulak eta zapatilak erabiliz, Spilsbury bere ikasleei dibertsio eta ikaskuntza eskaini zien.\nBaina batzuek diote puzzlea txinatarrak asmatu zuela. Tangram Txinan antzinako jostailua da. Zazpi pieza besterik ez ditu, baina hainbat irudi osatzea ahalbidetzen dute. Hala ere, ohituta gauden igarkizunetatik nahiko desberdina da.\nIzan ere, Spilsbury asmatu ondoren, puzzlea oso ezaguna egin zen. Hau da, eskuz egiten ziren, beraz oso garestiak ziren. Bakarrik izan zen Industria Iraultzan (1760-1820 / 1840) puzzlea merkeagoa zela. Hau da Iraultzaren aurrerapen teknologikoak Jostailua azkarragoa eta merkeagoa izan dadin beharrezko tresnak eskaintzen zituzten.\nDepresio Handian (1929) garaian, jostailuak hazkundea izan zuen ekoizpenean. Orduko 10 zentimoko puzzleen alokairua ere egon zen! Batez ere, jendeak gogobetetasuna eta gogobetetasuna bilatzen zituen jostailuarekin jolasten zutenean.\nPuzzle hitzaren jatorria\nPuzzle hitza (puzzle gaztelaniaz) denek ezagutzen eta erabiltzen dute. Bere jatorria ingelesa da. Bere erro etimologikoa latinetik dator, latineko aditzetik jarriko dut ( esan nahi du jarri).\nNola egin puzzle bat: aholkuak\nAukeratu puzzle egokiena\nOntzian ageri den adina lagungarria da, baina ez da irizpide isolatu gisa erabili behar. Kontuan hartu zure seme-alabak ezagutzen duen joko honekin. Haurrak aurretik esperientziarik ez badu, eman lehentasuna zati gutxiago dituzten modeloei, ohitu arte.\nMuntatzeko ingurune egokia izatea\nPuzzlea erosi ondoren, ezinbestekoa da aukeratu muntatzeko konfigurazio egokia. Ahal izanez gero, lekuak lasai egon beharko luke, jende jario bizirik ez dagoen tokian.\nGogoratu jarduera honek kontzentrazio handia eskatzen duela eta gehiegizko zarata edo mugimenduak oztopatu dezaketela. Gauzak horrela, merezi du gelako txokoa edo mahai handia duen beste gela bat aukeratzea.\nGainera, oso garrantzitsua da emozioa edukitzea eta etxera iritsi bezain pronto piezak ez zabaltzea, galdu egin daitezke eta horrek frustrazioa sortuko dute. Imajinatu, dedikazio egunen ondoren, irudia osatu gabe dagoela ikusiko duzu.\nErabili txantiloia gida gisa\nGida erreferentzia gisa erabiltzea alde batera utzi ezin daitekeen iradokizuna da. Gehienetan, jostailuak berak muntatu beharreko irudiaren erreprodukzioa ekartzen du.\nEgin eredu hau eskuragarri muntaketa prozesuan laguntzen ari diren guztientzat, galderak dituztenean erreferentzia egin ahal izateko. Kasu horretan, xehetasunak zaintzeak aldea eta abiadura osa dezake.\nHasi izkinako piezekin\nGure azken aholkua muntaketa estrategia onena definitzeari dagokio. Zentzu horretan, izkinetatik hastea gomendatzen da, piezak alde zuzenak dituztenak. Horrela, irudiaren azken tamaina proiekta dezakezu.\nPieza kopurua oso handia bada, munduko handienak ikusgarriak biltzen ditu 40 mila pieza , blokeak muntatzea ere alternatiba bikaina izan daiteke, batez ere haurrek parte hartzen badute. Bakoitzak bere gain har ditzake pieza txikien erantzukizuna eta gero heldu batek hartzen du bere gain jartzeko ardura.\nIa amaieratik gertu, jarraibide bat gehiago ematen dugu: piezen arteko egokitzapena behartzea alferrikako jarrera da. Osagarriak ez direla konturatzen zarenean, bilatu beste alternatiba batzuk ez kaltetzeko.\nPuzzleak jolastearen abantailak😀\nZalantzarik gabe entzun duzu puzzle onurak. Jolas mota hau garuna suspertzeko modua zoragarria da eta adin desberdinetako jendearentzako onura ugari sortzen ditu.\nZati txikiak muntatu eta bukaeran panel bat osatzeko gai izatea da ariketa kognitibo bikaina zahar, heldu, gazte eta haurrentzat, batez ere hezkuntza fasean daudenentzat.\nOro har, puzzlea ona da memoriarako eta eskolan aplikatuta, batez ere haur hezkuntzan, asko errazten du ikaskuntza. Tresna hau eskolan erabiltzearen abantailen inguruan gehiago jakin nahi al duzu, zein dira bere arauak edo zer abantaila eskaintzen dizkie puzzle bat muntatzea gustuko duten pertsonei? Jarraitu irakurtzen.\n1- Puzzleak garuna estimulatzen du\nPuzzlearen lehen ekarpen nagusia maila intelektualean dago, puzzleak garuna estimulatzen baitu. Hori dela eta, trebetasun kognitiboak garatzea onura handia da.\nJarduerak eragin zuzena du haurraren arazoak konpontzeko gaitasunean, pentsamendua handituz eta zure gaitasunak hobetzea. Zenbakien, koloreen, formen, mapen, espazioaren, trafikoaren eta beste hainbat jakintza arlo ezagutzea estimula daiteke.\n2- Puzzle ona da memoriarako\nPuzzlea erabiltzearen beste alderdi garrantzitsu bat ona dela da memoria . Ekarpen hori funtsezkoa da ahaztearekin lotutako arazoak dituzten pertsonentzat.\nHori gertatzen da, beraz, bakoitzarentzako pieza egokiak aurkitzeak formatuei eta haien bikote posibleei buruzko informazioa pilatzen du. Imajinatzen al duzu memoria arazoak dituzten adinekoentzako jarduera hau txertatzea?\n3- Puzzleak koordinazio motorra garatzen du\nHaurtzaroaren fase bat dago, txikiek motrizitatea garatzeko behar dutena. Besoak eta hatzak oraindik ez dakite distantziak eta objektuen manipulazioa ezagutzen.\nHori dela eta, ikusle horri zuzendutako puzzle bat izaten da koordinazio motorra estimulatu lehen haurtzaroan ere . Pieza txiki bat besteari egokitzen saiatzea pizgarri handia da besoen, begien eta eskuen mugimenduak kontrolatzeko.\nHala ere, puzzlea haurraren adin zehatzera egokitu behar da, pieza handiagoak eta koloretsuagoak eta txertatze oso sinpleak. Koordinazio zailtasunak dituzten helduei edo adinekoei ere aplikatzen zaie.\n4- Puzzleak elkarreragin soziala eragiten du\nEskola aldia haurrentzako egokitzapen fasea da. Lagunen eraketa eta taldeak identifikatzea eta gizartearen pertzepzioa helburu garrantzitsuak dira eskolako haurrentzat.\nHelburu hori lortzeko, puzzle sozializatzeko tresna bikaina da . Jolasean, haurrek elkarreragin dezakete, kolaboratu, lehiatu, konkistatu, eztabaidatu, arrakastak eta porrotak klase guztiekin partekatu.\n5- Puzzleak pertzepzioa bultzatzen du\nJolas honek eskolako haurren pertzepzioa ere sustatzen du. Ideiak behatzeko, alderatzeko, aztertzeko eta sintetizatzeko trebetasunak haur bakoitzaren hezkuntzan balioko duten aktiboak dira .\nIrabazi horiek nerabezarora eta heldutasunera hedatzen dira, arlo profesionaletan oso baloratutako ezaugarriak baitira. Merkatu aukeren enpresa handien pertzepzioa haurtzaroan jaio daiteke, estimulu egokiekin.\nMerkatuan, puzzleak hainbat bertsio ditu. Gogoratu beharra dago hainbat dimentsio izan ditzaketela eta ez gainazal zuzen batean eta dimentsio bakarrean muntatuta daudenak bakarrik.\nPuzle mota tradizionalenak hauek dira: Bedlam-en kuboa, kubo magikoa, batura kubo, Pentaminos eta Tangram. Ezagutu Puzzles modelo hauei buruzko xehetasun gehiago:\nJoko hau osatzen dute Kubo perfektua osatzen duten 13 pieza.Bruce Bedlamek asmatutako puzzlea da. Guztira, kuboez osatutako hamahiru pieza daude. Ideia 4 x 4 x 4 kubo bat jartzea eta sortzailea izatea da, erronka hori egiteko 19 mila modu baino gehiagoren bat aurkitzea baita.\nBertsio hau 3D formatuko puzzleen artean ezagunena da.\nKubo magikoa gure aspaldiko ezaguna da. Bere izen ofiziala Rubik's Cube da, bere asmatzailea, Ernő Rubik hungariarra, ohoratzen duen izena. 1974an asmatu zen eta handia jaio zen - Urteko Jokoaren saria irabazi zuen. 1980ko hamarkada izan zen gaur egun oraindik oso hedatuta dagoen puzzle honen gailurra.\nElkarrekin kubo bat osatzen duten polietilenozko kuboak dira.\nHau kubo formako beste puzzle mota bat da. Piet Heinek asmatu zuen, eta berak sortu zuen mekanika kuantikoaren klasera joan ondoren. Jokoak 3 x 3 x 3 kubo bat osatzen duten polietilenozko zazpi kubo erabiltzen ditu Pieza hauek 240 muntaia forma baino gehiago osatzen dituzte.\nPuzzle honek badu bost karratu modu desberdinetan antolatuta. Guztira, 12 Pentaminó formatu daude. Puzzle honek Tetris edo Rampart ordenagailu jokoak inspiratu zituen. Joko honek Tetris ospetsua inspiratu zuen.\nEl tangram 5,000 irudi baino gehiago osa ditzaketen zazpi pieza baino ez ditu.\nHau da, puzzle edo puzzle tradizionalagoa, gaur egun komertzializatuenekin alderatuta. Txinan jaio zen zazpi piezekin eta elkarrekin hainbat pertsonaia sortzen dituzte. Entziklopedia batek 5,000 zifra baino gehiago biltzea posible dela esan dezake. Zalantzarik gabe, gaur egun hain ezaguna den puzzle jokoetarako inspirazioa izan zen.\nEl puzzle handiena izena du "Keith Haring: atzera begirako bikoitza"32,256 pieza ditu, gutxi gorabehera 5.44 x 1.92 metro neurtzen ditu eta bere ontziak 17 kg pisatzen ditu.\nKoadroaren erreprodukzioa "Konbergentzia"Jackson Pollock-ek egindako puzzlerik zailenetako bat da.\n1997an, Perun, Movimento Revolucionario Tupac Amaru gerrillariak Japoniako enbaxadorearen egoitza inbaditu zuen, 72 bahitu baino gehiago eta negoziazioek etsita, eskatu zuten 2,000 pieza puzzle. Bahituek zaletasuna izan zezaten eta negoziazioek hain estutu ez zitzaten.\n1933an, puzzleak kartoia izaten hasi ziren. Batez ere, merkeagoa zen, astean 10 milioi inguruko salmentak ere sortzen zituen!


Gazteontzako lan eskubideen gida berritu dugu, egungo egoera sozioekonomikora egokituta | LAB SINDIKATUA\nEkintza Politikoa Gazteontzako lan eskubideen gida berritu dugu, egungo egoera sozioekonomikora egokituta\nGazteontzako Lan Eskubideen GidaDeskargatu\nPandemiak gazteon egoera drastikoki okertu du. Esaterako, 16.196 gazte langabe daude egun Hego Euskal Herrian. Gainera, Araba, Bizkaia, Gipuzkoa eta Nafarroan emantzipatzeko bataz-besteko adina 30 urtekoa da. Ikasturte hau bereziki zaila izan da ikasleentzat. Eta ezin dugu aipatu gabe utzi konfinamenduek eta haren ondorengo egoerak zein ondorio psiko-sozial izan dituen gugan: depresio eta suizidio tasek gora egin du, harremantzeko zailtasunak izaten ari gara…\nHala eta guztiz ere, gazteon egoera ez da ausazkoa: egiturazko errealitate bati erantzuten dio. Gazteok eskulan merkea gara, merkantzia erraza. Gazte langileon esplotazioa emankorra da: esperientzia ezaren izenean edo, praktika kontratu amaigabeei esker gure eskulanaz are gehiago aprobetxatzen dira. Ezin dugu beraz prekarietatea elementu koiuntural gisa kokatu, gazte-prekaritatea estrukturala da.\nHala, gazte prekaritatea agendan kokatzeko, eta gazteon interesak nahiz klase interesak borrokatzeko dugun beharrak Ernai eta LABen arteko aliantza birpentsatzera eta egokitzera eraman gaitu. Euskal langile klasea osatzen dugun gazte, jatorri anitzetako langile, langabetu, ikasle, emakumeok… denok gaude kapitalaren ofentsiba berri honen jopuntuan eta denok batera borrokatzeko tresnak behar ditugu.\nHurrengo egunetan, gida hainbat herri eta hiritan aurkeztuko dugu. Hauexek dira hitzorduak:\nLesaka, apirilak 30, 19:00etan, Arrano Elkartean\nAltsasu, apirilak 30, 18:30ean, Gaztetxean\nLeitza, maiatzak 5, 18:30ean, Herri Aretoan\nGasteiz, maiatzak 14, 18:30ean, Gasteizeko Gaztetxean\nLautada, apirilak 30, 18:00etan, Aguraingo Gaztetxean\nAiaraldea, maiatzak 4, 18:00etan, Amurrioko Gaztetxean\nDurango, maiatzak 1, 11:00etan, Andra Marin\nOrereta, apirilak 30, 18:30ean, Gaztañoko auzo elkartean\nHernani, maiatzak 21, 18:00etan, EHBilduren egoitzan\nLazkao, maiatzak 29, 11:00etan, Kulturetxeko erakusketa gelan


Txina 250A ukondoa konektoreen fabrikatzaileak eta hornitzaileak - Huayi\n10 kV eta 24 kV ukondo motako kable-konektorea 250A ukondo-konektore serieko produkturik ezagunena da, kablea eta transformagailua, etengailuak, kable-konexio-kutxa eta abar konektatzeko erabiltzen dena. Barruko eta kanpoko instalazioetarako egokia da. Produktuek GB betetzen dute. /T 12706.4-2002 IEC60502.4-2005.\n250A ukondoko konektoreak guztiz babestuta eta guztiz urperagarria den konexio bereizgarria eskaintzen du, bushing edo entxufe egokiarekin lotzen denean. Uraren eta beste baldintza gogorren azpian exekutatu daiteke denbora luzez, eta edukiera integratua probatzeko puntua zirkuituaren egoera zehazteko edo instalatzeko. matxura adierazlea. Ez dago faseen gutxieneko eskakizunik. Muntaketa bertikala, horizontala edo tarteko edozein angelu izan daiteke.\n250A Elbow Connector seriea 10kV eta 24kV ukondo motako kable-konektorea, 10kV eta 24kV zuzeneko kable-konektorea, 24kV-ko euskarri euskarria eta 24kV-ko euskarri hedatua.\n24kV Extended Bushing Holder edo 24kV 250A bushing euskarria 250A kablearen konektorerako interfazea eskaintzen du eta gehienbat olioz isolatutako (R-tenperatura, hidrokarburoa edo silizioa) aparatuetan erabiltzen da, etengailuak, transformadoreak eta kondentsadoreak barne. Kautxu-euskarria kalitate handiko goma epoxikoarekin moldatzen da, EN50180/EN50181 DIN47636/HN52-S-61 arauaren eskakizuna betetzen duena.\nHuayi Txinan kalitate handiko 250A ukondodun konektorea fabrikatzaile eta hornitzaile profesionala da. Merke 250A ukondodun konektorea stockean erosi nahi baduzu, jarri gurekin harremanetan prezio baxua lortzeko. Eta ontziratu ere onartzen dugu. Behar baduzu, aurrekontua ere eskaintzen dugu. Zintzotasunez ongi etorria ematen diegu bezero berriei eta zaharrei gure fabrika bisitatzera kontsultatzeko eta negoziatzeko. Informazio gehiago lortzeko, jarri gurekin harremanetan orain.


2011 | Nire etxeko leihoa\nEtiketa honen artxiboa: 2011\nHelbururik gabe… ala bai?\nOfizialki gaur hasiko da 2011\nurteko bigarren 7 eguneko astea. Aurten kirol aspektuari begiratuz\nesan beharra daukat udazken eta negu nahiko aktibitate gutxikoa izan\ndudala. Gaineratu behar dut, eta uste dut garrantzitsuagoa dena nire\nustez, ez daukadala helbururik iazko urteetan gertatzen zitzaidan\nbezala (2008an Lisboako Iron Man erdia, 2009an Arrigorriagako\ndistantzia luzeko duatloia, 2010ean Gasteizko Triatloi Distantzia\nLuzeko Triatloi Europako Txapelketa). Askok esan dezakete hori txarra\nizan daitekeela, beste batzuek aldiz esango dute ondo egiten dudala.\nHirugarren talde bat egongo da inolako inportantziarik ematen ez\ndiona gauza honi.\nAurten beste gauza batzuei\ngarrantzia gehiago eman nahi diet eta ez soilik kirol lehiaketan\nzentratu. Lehenik eta behin kirolarekin zerikusirik ez daukana baina\nnire etorkizunean garrantzia handia izango duena Historiako karrera\namaitzea izango da. Gauzak dauden bezala egonda uste dut 2011-2012\nikasturtean ikasle bezala jarraitu beharko dudala. Kirol mundura\nbueltatuz gehiago gustatuko litzaidake antolakuntza eta epaile\nmugimenduan sartzea. Triatloi munduko beste ikuspuntu batzuk ikertu.\nMundu pertsonalean berriz ba\nurtero esaten duguna: iazko urtea baino hobea izatea aspektu\nguztietan. Hori guztia esanda hasierako titulua berriro irakurriz…\ngogoeta sakon bat eginez uste dut badaukadala zenbait helburu 2011\nurte honetarako 😉\nKategoria Sailkatugabeak, etiketak 2011, 2011(e)ko urtarrilaren 10a egilea Iban Perez.


Herrian AHTren inguruko inkesta egitea erabaki du Udalak - Aramaio - Goiena.eus\nHerrian AHTren inguruko inkesta egitea erabaki du Udalak\nArritxu Barruso 2007-09-10 12:48\nHerrian Abiadura Handiko Trenaren inguruko inkesta egitea proposatu zuen Eusko Abertzale Ekintzak eguaztenean egindako osoko bilkuran. Herriak proiektuaren inguruan daukan iritzia jakin nahi dute modu horretan.\nEAJk ekimenaren kontra bozkatu zuen, eta Eusko Alkartasunak baiezkoa eman zuen. Asier Agirre alkateak azaldu digunez, oraindik zehazteke dago inkesta horrek izango duen formatua edo egingo dituzten galderak.\nHorrez gain, AHTren desjabetze espedienteei egindako alegazioen berri eman zuten osoko bilkuran. Izan ere, Udalak enpresa bat jarri zuen herritarren eskura alegazioak idazten laguntzeko. Herriaren alegazioak zein partikularrenak jaso dituztela azaldu digu Asier Agirre alkateak.\nKiroldegia eta ur zerbitzua\nOsoko bilkuran, bestetik, bi plegu atera zituzten: kiroldegia, batetik, eta mezularitza eta ur saneamendu zerbitzuak, bestetik, kudeatzeko.\nHerriko kiroldegiaren ardura hartuko duen enpresa berriak 11 hilabeterako kontratua sinatuko du, instalazioen zaintza eta erabileraz arduratuko da eta 26.474 euro jasoko ditu. Mezularitza eta ur saneamenduaren kasuan, 19.758 euro izango ditu ardura hori hartuko duen enpresak. Zerbitzuen gaia izan zen, hain zuzen ere, osoko bilkuran eztabaida handien sortu zuena, Udalbatza berriak uste baitu azken urteetan zerbitzu gaiak ez direla behar bezala zaindu.


Hasiera » Tokiko Direktorioa» Udalerriari buruzko informazioa» Bizkaia» Zaldibar\nIzen ofiziala: Zaldibar\nAzalera: 11,8 Km²\nDurangaldea Bizkaiko eskualdeko herria mendiz inguratutako haran estu batean dago, lurralde historikoaren ekialdeko muturrean, Gipuzkoarekin muga egiten. Ongi komunikatuta dago gainera, Durangotik 7 kilometrora eta Eibartik 9ra, eta N-634 eta A-8 errepideetatik eta Donostia eta Bilbo lotzen dituen trenbidetik gertu.\nBiztanle eta zerbitzu gehien batzen dituen hiriguneak eta landa giroko zenbait auzok osatzen dute udalerria. Hala, ondare historiko eta kultural aberatsa topatuko dugu Zaldibarren. Erlijio arkitekturari dagokionez, San Andres XIII. mendeko parroki-eliza aipatu behar dugu lehenik eta behin. Gerora, zenbait aldiz eraberritu dute tenplu hori. Barruan, XV. mende bukaerako eskultura gotikoa gordetzen du. Hareharrizko pieza eder honen erdialdean, San Andresen gurutzea ikus daiteke.\nHerrian barrena ibilbidea beste hainbat eraikin bisitatuz jarraituko dugu. Antzinako ospitaleko kapera neorromantikoa, Karmeldarren monasterioa, XVII. mendeko Gurutzea (Goierri auzora daraman bidean dago) eta hainbat auzotan topatuko ditugun ermitak, sei guztira, nabarmentzeko modukoak dira.\nZaldibarko arkitektura zibilaren adierazgarri dira 1972ko udaletxea (berdeguneak dituen plaza baten alboan kokatuta) eta XV. eta XVII. mendeen artean eraikitako zenbait dorre, Garitaonandia, Zaldua eta Eitzaga, esaterako.\nBestalde, herriko ingurune ederrak txango ugari egiteko aukera eskaintzen digu. Urkiolako Parke Naturala azpimarratu beharra dago, paisaia eta kareharrizko gailur zoragarriak ikusi ahal izango ditugulako.\nNeguko hotza heltzearekin bat, Zaldibarko bizilagunek San Andres jaiak ospatzen dituzte, azaroaren bukaeran. Musika-emanaldiak eta bestelako jarduerak izaten dira nagusi festa egitarauan.\nParaje natural zoragarriz gozatzeko aukera eskaintzen du Zaldibarrek.\nZaldibarko datu estatistikoak


Nazioarteko unibertsitateetan euskara eta euskal kultura irakasten duten 22 irakurle izan dira Irakurleen IV. Topaketan\nActualizado 21/07/2021 16:42 CET\nEtxepare Euskal Institutuaren bitartez 19 herrialdetako 36 unibertsitatetan euskara eta euskal kultura irakasten duten irakurle sareko 22 lagun elkartu dira asteazken honetan Donostiako Tabakaleran egin den Irakurleen VI. Topaketan, urtearen balorazioa egin eta etorkizunerako erronkei buruz hausnartzeko.\nIrakurleez gain, Bingen Zupiria Eusko Jaurlaritzako bozeramaile eta Kultura eta Hizkuntza Politikako sailburua, Irene Larraza Etxepare Euskal Institutuko zuzendaria, Garbiñe Iztueta Etxepareko Euskara Sustatu eta Hedatzeko zuzendaria eta Lorea Hernández irakurletza sareko teknikaria ere izan dira bertan.\nUrteroko bilera honetan, aurreko edizioetan bezala, hitzaldi eta talde dinamikaz osatutako egitaraua izan dute parte hartzaileek. Hasteko, Zupiriak eta Larrazak agurra egin diete irakurle guztiei, "urte zail honetan burututako lan paregabea" eskertuz.\nPasa den ikasturteko bizipenak elkarbanatu ondoren, Garbiñe Iztuetak hartu du hitza, aurtengo ikasturtearen laburpena egin eta datorreneko lan ildo nagusien berri emateko. Nabarmendu du, besteak beste, bost irakurle berri hasiko direla datorren ikasturtean irakurletzetan lanean eta hitzarmen berrietan ari direla lanean AEBetako eta Galesko unibertsitate banarekin.\nBikaintasuna Euskal Ikasketetan udako ikastaroaren ebaluazioa ere egin\ndute parte hartzaileek, oro har positiboa izan dena, eta Euskara Munduan programaren inguruan hausnartu dute gero.\nOndoren, Lorea Hernández teknikariak irakurleen arteko talde dinamika gidatu du, esperientziak partekatu eta hurrengo urteko erronkei buruz eztabaida zezaten irakurleek. Hitza hartzen azkenak irakurleak beraiek izan dira, eta galderak, proposamenak eta iruzkinak egiteko aukera izan dute. Bazkalondoan, AIKO dantza taldearen lantegia izan dute Sabin Bikandiren eskutik, eguneko egitaraua itxiz.


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Sekuritate baldintzetatik deribatutako arriskuak (Modulua)" topic_facet:"Instalazioa eta mantenimendua (Lanbide Arloa)" format:"eBook"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Sekuritate baldintzetatik deribatutako arriskuak (Modulua) Proposatutako gaia: Instalazioa eta mantenimendua (Lanbide Arloa) Formatua: Liburu elektronikoa\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) Muntaia- eta mantentze-lan elektriko/elektronikoak (Modulua) Sekuritate baldintzetatik deribatutako arriskuak (Modulua) Guztiak ikusi ... gutxiago ...


Pausoz pauso XX. mendeko Gernikako emakumeak ezagutzen - Deia\nPausoz pauso XX. mendeko Gernikako emakumeak ezagutzen\nBakearen Museoak bisitaldi gidatu bereziak antolatu ditu\nimanol fradua / gerika-lumo 22.11.2020 | 01:02\nXX. mendeko irudia, non Astra fabrikako langileak agertzen diren. Argazkia: Gernikazarra\nAldaketa ugari eman ziren XX. mendean Gernika-Lumon, Euskal Herrian izan zen antzera. Guda Zibila, bonbardaketa, industrializazioa... hainbat gertaerei aurre egin behar izan zieten gernikarrek. Gizonek zein emakume izan ziren protagonistak, nahiz eta emakumezkoak bigarren plano baten geratu ziren. Adibideak ugari dira: bi baino ez dira gaur egun herrian emakumeak omentzen dituzten kaleak, euren testigantza kasik jaso barik geratu dira... Hori dela eta, emakumezkoen protagonismoa aldarrikatzeko, bisita gidatu bereziak antolatu ditu Bakearen Museoak datorren asterako, azaroaren 24tik 29ra.\nAzaroaren 25aren harira, lau emakumeren bizitzari egingo diete erreferentzia bisita gidatu bereziek: Fernanda Arrien, Deunore Labauria, Angeles Atxabal eta Mari Angeles Basabe. "Hainbat emakumeren adibidea badugu, ibilbide gidatuetan sar litezkeenak. Baina ordu eta laurden eta ordu eta erdi arteko bueltak emango ditugu, eta ezin zi-tzaigun posible egin denak sartzea", diotenez. Izan ere, ekimena kaleetan barrena egingo da, emakume bakoi-tzaren profilari buruzko datu esanguratsuenak emanez eta bertaratzen direnei behar bezalako informazioa eskainiz. Lan horretan erabakiorra izan da herriko Gernikazarra historia taldearen aportazioa, baita orain dela zenbait urte ba-tzuk Museoak argitaratuteko Gernikar emakumeak XX. mendean: Ahotsak eta bizipenak.\nBisita gidatuak –euskeraz eta erderaz eskainiko direnak odrutegi ezberdinetan– Bakearen Museoan hasiko dira, Foru plazan. "Baina Gernika-Lumoko kaleetan barrena" arituko dira, Arrien, Labauria, Atxabal eta Basaberen ibilibideari lotutako guneetan egingo dituztelarik geldialdiak. Arrienen kasuan, adierazgarri izango da San Juan Ibarra parkean egingo duten galdialdia, izan ere bertan aritu zen lanean, sukaldari modura beste hainbat emakumerekin batera, Catarro jatetxean. "Ospe handi izan zuen. Eta emakumeek eguten zuten sukaldaritzarengatik izan zen. Hurbileko eta urruneko jendea herrira etortzen zen, egiten zituzten platerrak jatera". Errigoitin jaioa baina gernikar peto-petoa, 70. hamarkadara arte izan zuten zabalik.\nDeunore Labauriaren testigantzarekin, bestetik, Gernika-Lumoko egunik tristeenak izango dituzte hizpide. Bonbardaketarenak, eta hurrengo egunetakoak. Garai horretako testigan-tzak ere badira Atxabal eta Basaberi buruzkoak, gerra garai eta gerraostekoak. Lehena. Atxabalena, "gerra sasoikoa" da. Garai horretan aritu baitzen erizain lanetan, "gaur egun San Fidel ikastolaren erakikinean zen Karmelitetan". Emakume Abertzaleen Ba-tzako kide, bere bnizipenak izango dira nagusi. Laugarren emakumeari dagokionez, Basaberi, irakaskun-tza arloan aritu zen. "Bera izan zen Seber Altube ikastolako sortzaileetako bat", baina aldez aurretik era euskalgintzan aritu zen. Emakume Abertzaleen Ba-tzan ere murgilduta, "William Smallwood Egurtxikiri itzelezko laguntza eman zion", bere The Day Guernica was Bombed. A Story Told by Eyewitnesses and Survivors liburua idatzi ahal izateko. "Hainbat testigantza lor-tzen lagundu zion, asko Mari Angeleseri esker lortu zituen", Bakearen Museotik diotenez.\nProtagonistak Lau emakumeen testigantza jakinaraztea da ibilbide berrien jomuga nagusia. "Joan den mendeak aldaketa sakonak eragin zituen hiribilduaren bizitzan, eta emakume gernikarrak izan ziren eraldaketa horren protagonista. Haien bizipenen eta testigantzen bidez, II. Errepublikan izan zen hausturatik gerraosteko garai gogorretaraino Gernikan izan zuten eragina ezagutuko dugu", Bakearen Museoko ardradunen hitzetan.\nJardunaldiak. Gernika-Lumoko Bakearen Museoak antolatutako ibilbide gidatu bereziak azaroaren 24tik 29ra eskainiko dira. Zehazki, azaroaren 24tik 27ra 12:00 eta 17:00etan izango dira, gazteleraz; eta 17:30an euskaraz. Azaroaren 29an, 11:30an eskainiko da euskarazkoa eta 13:00ean gaztelerazkoa.\nErreserbak. Aldez aurretik erreserba egiteko aukera plazaratu dute. Berau 946270213 telefono zenbakiraren bitartez egin leike, baita museoa@gernika-lumo.net helbide elektronikoan.\nTalde txikiak. Plaza urriak izango dituzte ibilbide gidatuek. Koronabirusaren pandemia dela eta, taldeak bost pertsonakoak izango dira. Eta segurtasuna neurri guztiak bete beharko dira.


Kontrolik gabe | Autogestioa\n← [Programa] Autogestión: oportunidades y alternativas\nEmpresas Transnacionales en América Latina: Análisis y propuestas del movimiento social y sindical →\nBerrian argitaratua (egitura sailean), 2013ko irailaren 22an.\nResumen: Ha comenzado el nuevo curso, pero parece que todo sigue igual o ha empeorado. Lo que está ocurriendo en el mercado de trabajo sería de chiste (o de película de Monty Python) si no fuese porque la nada es a lo que nos están abocando día tras día. El sistema de prácticas el un ejemplo de lo absurdo del funcionamiento de este mercado, que sólo se puede comprender si se hace en clave de (lucha de) clases sociales.\nPentsioen hamaikagarren erreforma, enpresen deslokalizazioak, zerga itunak, KPIren gora beherak, Kutxabank-en desinbertsioak, Díaz Ferrán eta Rato. Udazkena heldu da, baina berri ekonomikoak errepikatzen dira.\nLan merkatuaren egoeran arreta jartzen badugu, azterketa honen emaitza antzekoa da. Finantza erakundeen think tank-ek zurruna dela eta malgutzeko beharra azpimarratzen dute, enplegua sortzeko eragozpen bat baita hauen ustez. Erreforma bat egin, eta beste berri bat behar dela aldarrikatzen dute. Azken finean, babesik gabeko langile bat otzana da, beren egoera hobetzeko aukerak, teorian, ezeztatzen direlako. Masa-langabezia dagoen garai honetan, kaleratze edo kontratu ez-berritze mehatxua hor izanda, langileek eskatzen zaien ia edozein eskakizun onartuko dute, nahiz eta neurrigabekoa edo irregularra izan. Think tank hauek aldarrikatzen ari diren egoera da. Ba al dago harreman zuzena malgutasuna eta enplegu sorreraren artean? Estatistikek hazkundearekin lotzen dute, ez malgutasunarekin.\nOstalaritza sektoreko kasua paradigmatikoa da. Sektorearen lan baldintzak betidanik okerrak izan dira, nahiz eta inoiz bete den legedia eta lan hitzarmen kolektiboak sektorearen lan harremanak arautu. Enpresa eta negozio askotan aparteko lan orduak ez dira ordaintzen eta Erresuma Batuan ezarritako “zero-hour contract” kontratazio eredua orokortu da. Kontratu gabeko froga epea (legez kanpokoa dena) betidanik izan da, baina gaur egun arrunta bilakatu da. Kontratu eta jardunaldi malgutasuna. Enplegu berria sortu da? Ez, inondik inora. Kontratazioak bai, baina lanpostu berririk ez.\nLan merkatura sartzeko dauden mekanismoetan antzeko zerbait gertatzen ari da. Ikasleak lan merkatuan errazago sartzeko, hezkuntza sistemak praktika programak sortu zituen. Lehen enplegua lortzea zaila da lan esperientzia espezifiko barik eta arazo hau ekiditeko, enpresekin dituzten kontaktuak estutu dira. Hasierako helburua lan esperientzia izatea eta ikastea zen. Honaino, guztia zuzena. Hezkuntza erakundeek euren ikasleen lan merkaturatzea errazten zuten, ikasleek lan esperientzia berriak zituzten eta enpresek ezagutzen zituzten langileak etorkizunean kontratatzeko aukera zuten. Arazoa, tartean interes gehiegi daudela.\nAlde batetik, hezkuntza zentroek ikasleei praktikak eskaini nahi dizkiete, baina askotan praktika hauek ez dira hauen beharrei egokitzen. Enpresen lan eskaintza murrizten denean, kalitateko praktikak non bilatu? Beste alde batetik, enpresek irudi hau erabiltzen dute haien lan kostuak murrizteko. Praktiketako ikasleak hartu, ez enpresan jarraitzeko helburu batekin, baizik eta (ia gehienetan) doan lan egiteko, kontratua egiteko garaian, kaleratuz eta bekadunak edota praktiketako ikasle berriak hartuz. Azken finean, ikasleak dira egoera honen gatibuak: lan esperientzia barik, lana aurkitu ezinik.\nUnibertsitate publikoan egoera erabat okertuz doa. Praktiken kontrola enpresen esku geratzen ari da, enplegua sortzen ez eta enpresak desagertzen diren garaian, haien baldintzak inposatzen dituztelako. Hilean 30 euroen truke lan egiteko aukera eskaintzen dute eta gainera praktika nork egingo duen euren esku egongo da. Exijentzia handiko elkarrizketa luzeak, zenbait fasetan banatuta eta gainera, lan postu zehatzetako lan eskarmentua eskatuz. Karrera amaitzear dagoen ikasle batek, nola egin diezaioke aurre egoera honi? Lan merkatura nola sartu esperientzia barik? Norengana jo gehiegikerien aurrean? Unibertsitateak nola kontrolatzen ditu gehiegikeria hauek? Ezarrita dagoen kontrol sistema ez da eraginkorra. Eta publikoa den heinean, instituzioak erantzukizun zuzena du.\nLan merkatuaren arazoa integrala da, praktiken kasua honen adibidea izanik. Baina tira, betidanik eman den egoerari buruz hitz egiten ari gara.\nPost hau analisia, Berria, ikuspuntuak atalean publikatu zen. Gogokoetara gehitzeko lotura iraunkorra.


25. Euskal Liburu eta Disko Azoka abiatzeko prest dute dena : Bidasoko Hitza\nEtzi hasiko da 25. Euskal Liburu eta Disko Azoka\nIgandera bitartean zabalduko dute Arrantzale Auzoan kokatutako azoka; Durangon aurkeztutako berritasun eta eskaintza nagusiak bilduko ditu kultur guneak.\nAzken ekitaldiko berritasun guztiak bilduko ditu azokak.\nBertan da Hondarribiko 25. Liburu eta Disko Azoka. Etzi, ostegunarekin, hasi eta igandera bitartean luzatuko da jaialdia. Durangoko Azokan aurkeztutako berritasunak eta bildutako eskaintza nagusiak ezagutzera emango ditu euskal kulturara dedikatutako guneak. Euskadiko Liburu Azoken Batzordeak eta Hondarribiko Udaleko Euskara zerbitzuak elkarlanean antolatuta, Neguko Jardunaldien barruan kokatuta dago hitzordua.\nBisitariek topatuko dituzten idazleen artean daude, besteak beste: Toti Martinez de Lezea, Dolores Redondo, Karmele Jaio, Jasone Osoro, Katixa Agirre, Bernardo Atxaga… Eta diskoei dagokienez, Xabi Solano, Berri Txarrak, Maider Zabalegi, Mikel Urdangarin…\nAzokaren ordutegia 11:00etatik 14:00etara izango da goizean, eta 16:30etik 20:30era arratsaldean. Erosketa guztiak %10eko beherapena izango dutela ere jakinarazi du udalak. Gabonetako Azokarekin bat egingo du Liburu eta Disko Azokak, eta beraz, jende andana gerturatzea aurreikusi dute antolatzaileek.\nHondarribiko Liburu eta Disko Azokaren egitaraua.\nErlazionatutako edukiaGabonetako erakusleihorik «onena» izateko lehiatuko dira Hondarribiko saltokiakDena prest aurtengo Gabonetarako


Arrakastatzat jo dituzte grebak arte grafikoetan eta papergintzan | Ekonomia | Berria\nArrakastatzat jo dituzte grebak arte grafikoetan eta papergintzan\nPapergintzako eta arte grafikoetako langileak Adegiren egoitzaren aurrean, atzo, Donostian. ANDONI CANELLADA / FOKU Tamaina handiagoan ikusi\nLan hitzarmenaren negoziazioak desblokeatzeko grebara jo zuten atzo bi sektorek, Gipuzkoan. Lehen greba eguna izan zuten arte grafikoetan, eta hirugarrena, berriz, papergintzan. «Erabateko arrakasta» izan zuen protestak, LABen arabera, langile gehienak ez baitziren lanera azaldu. Zehazki, sindikatu horrek esan zuen paper fabrikek ez zutela ezer ekoitzi, langileen %90ek bat egin zutelako protestarekin. Arte grafikoetan, berriz, %80ko jarraipena izan zuela azaldu zuen LABek. Sektore horretan ia enpresa guztiak txikiak direla eta haietako askotan ordezkari sindikalik ez dago gogorarazi zuen LABek. Daturik ez zuen eman Adegik.\nHain zuzen ere, patronalaren Donostiako egoitza nagusira eraman zuten protesta bi sektoretako ordezkariek. Horren bitartez «benetan negoziatzea» eskatu nahi zioten ordezkari sindikalek Adegiri. Gaur, berriz, Tolosako Triangeluan batuko dira bi sektoreetako langileak, eguerdian. Bigarren greba eguna izango dute arte grafikoetako beharginek, eta hirugarrena, berriz, papergintzakoek. Datorren asterako deitu dituzte hurrengo lanuzteak.\nGreba deialdirik ez dago, oraingoz, Arabako metalgintzan, baina lan hitzarmena berritzeko daukate. LABek «aldarrikapen eguna» izendatu zuen atzokoa, enpresaz enpresa aritu baitzen bere proposamenen eta eskaeren berri ematen. Gutxieneko soldata 1.200 eurokoa izatea, lanaldia murriztea, malgutasuna mugatzea, ABLEen bidezko kontratazioak txikitzea eskatu ditu, besteak beste, sindikatu horrek.


2022ko sanmartzialak: Irunbuseko lineen ordutegiak eta geltokiak - Irunbus Auif\nAurten bai. Txilibitu eta danbor hotsen artean, hemen dira, azkenik, gure jaiak. Bi urteko itxaronaldiaren ondoren, 2022an kaleetara irtengo gara berriro. Gogoratu, hirian barrena mugitzeko eta jaietako jardueretan huts ez egiteko aukerarik onena Irunbusen mugitzea da. Jarraian, gure lineek sanmartzialetan izango dituzten ordutegi eta geltokiak jaso ditugu, lineaz linea.\nLineak eta Ordutegiak San Martzial 2022\nOhiko ibilbidea egingo duen azken zerbitzua:\n8:00etatik 14:00etara ezin dugu autobusen maiztasuna bermatu.\nKendutako geltokiak 17:45etatik aurrera:\nZaisatik ospitalerako norakoan: Zabaltza eta Euskotren.\nOspitaletik Zaisarako norakoan: Colón 43, Luis Mariano eta San Juan.\nZaisatik ospitalerako norakoan: Nafarroa hiribidea 21, Fermín Calbetón, Zabaltza eta Euskotren.\nOspitaletik Zaisarako norakoan: Colón 43, Luis Mariano, San Juan eta Nafarroa hiribidea 18.\n22:00etatik aurrera Gibeleta, Hirubide eta Puianako geltokiak ere kenduko dira.\n16:30etatik aurrera linea-burua Gipuzkoa 1 geltokia izango da (Correos).\nKendutako geltokiak: Luis Mariano, Fermín Calbetón eta Zabaltza.\nHortik aurrera linea-burua Gipuzkoa 1 geltokia izango da (Correos).\nFermín Calbetónetik, 17:40etakoa.\nLinea-burua Sindikala izango da (eskola-geltokia edo Elizatxo 10).\nKendutako geltokiak: Gipuzkoa 15, Luis Mariano, Fermín Calbetón, Zabaltza, Euskotren eta Aduana kalea.\n9:30etatik 12:00etara ezin dugu autobusen maiztasuna bermatu.\nLinea-burua Nafarroa 18 geltokia izango da (Palmera Montero).\nKendutako geltokiak: Nafarroa 21, Fermín Calbetón eta Nafarroa 4.\nOhiko ibilbidea egingo duen azken zerbitzua: 18:15etakoa.\n18:45etatik aurrera San Jose Langile eta Urdanibiako geltokiak kenduko dira.\nOhiko ibilbidea egingo duen azken zerbitzua: 16:15etakoa.\n16:45etatik aurrera, linea-burua Gipuzkoa 1 geltokia izango da.\nKendutako geltokiak: Fermín Calbetón, Komandantzia, San Jose Langile eta Urdanibia.\n13:00etatik aurrera, linea-burua Gipuzkoa 1 geltokia izango da.\nLinea-burua Olibondoen biribilgunean egongo da.\nEzin dugu bermatu Antzaraneko zerbitzua.\nLinea-burua Gipuzkoa 1 geltokia izango da.\nGAUTXORI ZERBITZUA: GAUEKO AUTOBUSAK\nGautxori zerbitzua gauero egongo da martxan ekainaren 17tik uztailaren 2ra arte (biak barne).\nOrduro irtengo da autobus bat.\nKATEAKO IBILBIDEA: Gipuzkoa 1 – Topo – Aduana – La Salle – Olagizon Ferrones – Arturo Campion – Lavanderas – Elizatxo 54 – Bizkaia – Andrearriaga 14 – Aranibar – Letxunborro 91 – Bomberos – Urdanibia Berri – Aristegi Enbajadorea – Aldaba Mendia – Anaka 40 – Anaka 1 – Geltoki/Estación – Colón 43 – Av. Gipuzkoa 4 – Av. Gipuzkoa 1.\nBEHOBIAKO IBILBIDEA: Gipuzkoa 1 – Topo – Hondarribia – Oxinbiribil – Dario Regoyos 4 – Dario Regoyos 22 – Dario Regoyos 58 – Lastaola – Zaisa – Behobia – J.T Labandibar – Azken Portu – Oxinbiribil – Cruz Roja – Zubiaurre – Colon 43 – Av Gipuzkoa 4 – Av Gipuzkoa 32 – Euskal Herria 14 – Larreaundi – Epa Olaberria – Olaberria – Euskal Herria 9 – Av. Gipuzkoa 1.\nBi geltokiren artean jaitsi nahi baduzu, igotzean esaiozu gidariari non jaitsi nahi duzun zehazki.


GANDABOSTC 2015: septiembre 2015\nILARGI GORRIA ALTAMIRATIK IKUSITA\nAstelehen goizaldean aita eta amarekin ilargia ikusteko laurak inguruan altzatu ginen. Argazkiak atera genizkion merezi izan zuelako. Hemen dituzue zuek ni bezala ikusteko.\nPublicado por UGAITZ en 0:11 4 comentarios:\nIlargi eklipsea dakar, estreinatu berri dugun udazkenak\nOdol ilargia Vietnam-en\nUdazkenean gara ofizialki. Asteazken goiz honetan, 10:21ean izan dugu urtaro aldaketa. Abenduaren 22ra arte luzatuko da udazkena; 89 egun eta 20 ordu ditugu negua heldu aurretik.\nIlargi eklipsea, igande gauean\nUdazken hasiera honek urteko bigarren eklipsea dakar; oraingoan, “Superilargia”ren eklipsea. 1982. urtetik, duela 33 urtetik errepikatu ez den fenomeno berezia ikusteko moduan izango gara igande gauetik astelehen goizaldera bitartean.\nAzken hiru hamarkadetan izan ez duen itxura hartuko du ilargiak. Ilargi eklipse osoa izango dugu. Ohikoa baino %30 distiratsuagoa eta %14 handiagoa agertuko zaigu ilargia. Ilargiak Lurraren inguruan duen orbita eliptikoa delako gertatzen omen da ‘superilargia’ren fenomenoa. Gainera beste fenomeno berezi bat agertuko da superilargiaz aparte, 'odol ilargia' hain zuzen ere. Horrela, ilargia handiagoa eta gorria ikusiko dugu eklipsearen ondorioz. 2033ra arte ez da errepikatuko ikusi ahalko duguna, beti ere, zerua oskarbi bada. Adituen aholkua; eklipsea egoki ikusteko, urrundu argiaren kutsaduratik, aldendu herri gunetik.\n(noaua.eus -etik ateratako albistea)\nPublicado por GANDABOSTB 2015 en 1:44 34 comentarios:\nHAUEK GARA GU!\nPublicado por GANDABOSTC 2015 en 4:09 2 comentarios:\nGaldakaoko jaiak irailaren 14an hasten dira eta irrikan gaude lagunekin barraketara igotzeko.\nLehenengo, txurroak eta azukrezko algodoia jan nahi dugu eta gero kontzertuak entzun nahi ditugu.\nGustatzen zaigu dardoak botatzea eta puntuak irabazatea sariak lortzeko, bitartean gozokiak jaten ditugu.\nJaiak oso politak izando dira eta ni eta nire lagunak gainera denda bat jarriko dugu Mugurun.Espero dugu gende asko etortzea eta diru pixka bat irabaztea. Dendan jostailu asko jarriko ditugu : panpinak, liburuak, puzleak, pultzerak, playmobilak…\nGaur nire lagunekin barraketara joango naiz igoera ikusi ondoren.\nDANI, IÑIGO, IKER ETA MARC\nPublicado por GANDABOSTC 2015 en 3:52 3 comentarios:\nAurten laugarren mailan egondako hiru gela nahastu dituzte eta lagun berriak aurkitu gara gure gelan gehi beste ikastetxe batzuetatik etorri zaizkigun bi ikasle berri eta andereño ere berria.\nGaur Irailaren 10ean maisu berri bat etorri da klasera , hilabete baterako ,Xabier izenekoa.\nKlasean sei talde daude: bi neskena eta lau mutilena.\n5. mailako liburuak oraindik ez dira heldu eta orduan ordenagailuekin gaude idazkera trebatzen.\nOrain arbela digitala daukagu.\nUste dugu aurten asko ikasiko dugula.\nAndereñok esan digu nahi dugunean etxekolanak liburutegian egin ahal direla, baina ezin direla kopiatu eta gero etxean birpasatu behar direla.\nEspero dugu kurtxoa gainditzea.\nAKARI, PAULA, OIHANE ETA ALAZNE\nPublicado por GANDABOSTC 2015 en 4:55 No hay comentarios:\nOrdenagailuetan idatzi egiten dugu.\nOrdenagailura pasatu baino lehen borragailuan idazten dugu zikinean.\nEtxerako lanak ordenagailuan egiten ditugu.\nOrdenagailuetan egiten ditugun lanak blogean sartzen ditugu.\nBakoitzak ordenagailu bat erabiltzen dugu .\nOrdenagailuak ia beti erabiltzen ditugu lanak egiteko.\n5. mailakoak ordenagailuak ditugu.\nOrdenagailu bakoitza armairu batetako kasileruan gordetzen dugu.\nOrdenagailu bakoitza zenbaki bat dauka eta ume bakoitzak bere zenbakia hartzen du.\nOrdenagailuetan gure lan guztiak dauzkagu gordeta.\nPOZIK GAUDE ORDENAGAILUEKIN!!!\nELENA, IRATI, THALIA,IONE ETA ARIADNE\nPublicado por GANDABOSTC 2015 en 4:47 1 comentario:\nZIKLO HONETAKO ANTOLAKETA\nAurten nagusiagoak garenez beranduago sartzen gara jantokira.\n5.mailan gaudenez patio gutxiago daukagu eta lan gehiago.\nGelako ordutegia banatu digute agerdan jartzeko, hori esan nahi du badakigula noiz tokatzen zaigun arlo bakoitza eta aurreko egunean prestatu ahal dugu txirula, kamiseta,….\nGure irakaslea Miren da eta irakasle barri bat etorri da Xabier izenekoa hilabete baterako.\nKurtso honetan kasileroak dauzkagu eta guretzat berriak dira.\nHirugarren zikloan gaudenez material gehiago daukagu eta haien artean ordenagailuak.\nKurtso guztietan bezala liburu berriak ditugu eta haien artean Txanela.\nGure agenda desberdina da ,eta handiagoa.\nAurten lan gehiago daukagu baina oso pozik gaude!\nIbai, Ander, Oier eta Aimar\nPublicado por GANDABOSTC 2015 en 4:42 1 comentario:\n3.Zikloa oso berezia da, arbela digital bat dugulako klasean. Lehen 2. zikloan klase batek ere zeukan baina gehienentzat berria da .\nBertan ikasgaiak hobeto azaltzeko eta ikasteko balio du. Egiten dugun lana gordetzen da eta hurrengo egunean jarraitu ahal dugu lan berdinarekin. Baita musika entzun ahal da.\nGainera bertan bloga jarraitzen dugu, han: argazkiak, etxerako lanak, ordutegia, Jerry maskota, gurasoentzako oharrak eta gure sarrerak jartzen ditugu.\nPublicado por GANDABOSTC 2015 en 2:27 1 comentario:\nAurten, hirugarren zikloan arlo berri gehiago jarri dituzte, adibidez: Gizarte, science eta natura (science, inguru ingelesez da).\nLehen 2 saio eta gero patioa geneukan 2.zikloan eta orain 3 saio eta gero jolastordua daukagu.\nOstiralean ingelesaren ordutegia matematikaren ordez aldatu dute.\nIngelesa ordu bateko saioak dira eta horrela gehiago ikasiko dugu. Erlijioa ere orain ordu betekoa da eta lehen 45 minutuko 2 saio ziren.\nJantokian lekuz aldatu digute.\nEkain, Ugaitz, Adrian, Asier\nPublicado por GANDABOSTC 2015 en 2:11 1 comentario: